Urnebesna komedija pod nazivom „The Party“ naćiće se još jednom na repertoaru niškog Narodnog pozorišta i to 22. aprila. Početak predstave zakazan je za 20 časova a organizatori najavljuju vrhunsku predstavu i smeh do suza.\nPredstava „THE PARTY“ (po motivima komada “Pidžama za šestoro“) je urnebesna komedija situacije koja nikoga ne može ostaviti ravnodušnim. Upravo će ona biti izvedena pred Nišlijama po drugi put, zbog velikog interesovanja pri prvom izvođenju, pišu Niške vesti.\nKomad je odrađen u režiji mladog niškog reditelja Marka Đurića a glume Aleksandar Marinković, Jasminka Hodžić, Dušan Matejic, Tanja Krčmarik i Jelena Orlović.Kao specijalni gost u ovoj predstavi pojavljuje se Milan Strongman Jovanović.\nProverite šta je to nasmejalo naše sugrađane i zbog čega će ova predstava doživeti svoje drugo izvođenje pred Nišlijama u roku od samo mesec dana.\nJablanička okružna liga: Jedinstvo pevajući iz Vučja (TABELA)\nVLASOTINCE/LESKOVAC - Učenici petog razreda osnovne škole "Josif Kostić" iz Leskovca izveli su predstavu ''Kapetan Džon Piplfoks'' za učenike prvog…\nPlaninari osvajaju „Đorđinu čuku“ na Suvoj planini.\nNIŠ – U okviru akcije „Osvajanje zaplanjskih vrhova“ Planinarsko društvo „Trem“ organizovaće u subotu 10. septembra uspon na Đorđinu čuku…\nPIROT - Film "Glad" pirotskih novinarki Dragice Pavlov Krstić i Gordane Simonović Veljković, u produkciji "Elpromonta" iz Pirota, dobio je drugu nagradu…\n16.04.2018. u 22:55\nDobro bi bilo da Leskovcani pogledaju tu predstavu. I obrnuto da leskovacko pozoriste gostuje sa svojim.ansamblom u Nisu. Ni direktori, a ni glumci, ne treba da robuju sujeti, da preskacu komsiluk, sanjajuci gostovanja u velegradu, jer granice postavljamo sami. Odlicno bi bilo za publiku da razmene predstave. Obogatili bi programsku semu, gledaoci zadovoljniji, direktori uspesniji, sa malo truda.


Kompanija "Novosti" raspisala je 54. konkurs za najbolju novinsku karikaturu "Pjer" - NUNS\nIzvor: Novosti; Miljana Kralj\nU čast karikaturiste, novinara, esejiste, pisca, jednog od osnivača „Ošišanog ježa“, Petra Križanića, raspisan je 54. konkurs za najbolju novinsku karikaturu – „Pjer“. U Križanićevom duhu tema je slobodna, a broj radova – neograničen, a rok za predaju radova je 10. septembar\nFinale konkursa, na kome „Novosti“ istrajavaju više od pet decenija, prošle godine pomereno je sa tradicionalnog decembarskog termina, na oktobar, kako bi se priključio svojevrsnom festivalu u čast godišnjice osnivanja našeg lista – 16. oktobra.\nU toj nedelji planirano je i otvaranje izložbe sa najuspešnijim radovima, kao i svečana dodela zlatnog, srebrnog i bronzanog „Pjera“, nagrade za najbolju portret-karikaturu „Ranko Guzina“ i priznanja najboljem mladom karikaturisti (srednjoškolcu ili studentu).\nKonkurs, Nagrada, Novosti\nKako bi se ojačali kapaciteti mladih stručnjaka u oblastima medijske regulative, medijske politike i medijskog sistema, a imajući u vidu promene u digitalnom prostoru, Misija\nUslovi rada i potrebne kvalifikacije Potencijalna zaduženja menadžera za komunikacije: Rad na kreiranju i implementaciji komunikacionih planova i strategija Osmišljavanje i sprovođenje strategije


U Bratuncu skup povodom 27 godina od stradanja Srba\nU Bratuncu skup povodom 27 godina od stradanja Srba u srednjem Podrinju\nizvor: agencije foto: 08.07..2019.\nU Bratuncu je danas obeležena 27. godišnjica stradanja Srba u srednjem Podrinju tokom rata u Bosni i Hercegovini. Predsedavajući Predsedništva BiH Milorad Dodik izjavio je da je srednje Podrinje „mesto strašnih zločina”, o čijim se nalogodavcima ne govori, mada su njihova imena svima poznata.\nDodik je istakao da za zločin nad Srbima u Podrinju niko nije odgovarao.\nPremijer Republike Srpske Radovan Višković kazao je da je u Podrinju izvršen najveći ratni zločin nad civilnim stanovništvom Republike Srpske.\nI on je naglasio da za te zločine niko nije odgovarao, ali je rekao da se nikada neće odustati od traženja pravde za srpske žrtve.\nPo rečima Viškovića, na području Srebrenice, Zvornika, Skelana, Milića, Bratunca, Vlasenice i Osmaka tokom rata u BiH poginulo je najmanje 2.500 Srba, a na širem području srednjeg Podrinja i Birča 3.500, dok je 5.400 srpskih porodica ostalo bez imovine.\nVišković je naveo da su muslimanske snage izvele „desetine mučkih napada na srpska sela i ostavile iza sebe pustoš i smrt”h, te da su među žrtvama bile i deca, žene i starci.\nNačelnik opštine Bratunac Nedeljko Mlađenović rekao je da će na ulazu u Bratunac biti izgrađeno centralno spomen-obeležje srpskim žrtvama srednjeg Podrinja.\nObeležavanju 27 godina od stradanja Srba prisustvovali su i ministri u Vladi RS, pomoćnik ministra Srbije za rad Zoran Milošević, delegacija Narodne skupštine RS, kao i ruski ambasador u BiH Petar Ivancov.\nDošli su i predstavnici Trećeg pešadijskog (Republika Srpska) puka Oružanih snaga BiH, predstavnici Boračke organizacije Republike Srpske, Republičke organizacije porodica zarobljenih, poginulih boraca i nestalih civila, Saveza logoraša RS, veterana, opštinske delegacije, prenosi Beta.\nU RS se neće otvarati centri za migrante\n"Srbi od Bosne nikada nisu imali ništa"\nEU traži istragu, Bakir i dalje ćuti o prisluškivanju\nRS preti tužbom Federaciji zbog duga od podele poreza\nDodik i Cvijanovićeva u Rusiji o gasifikaciji Republike Srpske\nZašto smrtna kazna nije izbrisana iz Ustava RS\nZaštita ustavnog poretka RS ili Dodikov lov na političke neistomišljenike


Sremske Novine » Tri decenije osvajao medalje\nS.Mihajlovic Pre: 11 meseci Nema komentara\nTri decenije osvajao medalje\nPredsednik Opštine Beočin Mitar Milinković džudom je počeo da se bavi 1982. godine u Džudo klubu Cement i majstor je džudo sporta – sedmi dan. Bio je stalni član državne reprezentacije u periodu od 1989. do 2004. godine. Osvajač je medalja na prvenstvima naše države i ima ukupno osvojena 22 odličja: 11 zlatnih, 5 srebrnih i 6 bronzanih. Takođe, osvajač je i sedam medalja sa međunarodnih turnira A kategorije, pet medalja sa svetskih kupova, zlatne, srebrne i bronzane sa prvenstva Evrope u Finskoj, Turskoj i Češkoj, bio je treći na Mediteranskim igrama 1991. godine u Atini, peti na prvenstvu sveta u Barselinu 1992. godine i četiri puta prvak Balkana. Jedan od najvećih uspeha svakako je osvojeno drugo mesto na Uneverzijadi u Japanu 1995. godine, a učesnik je i Olimpijskih igara u Barseloni 1992. godine i u Atlanti 1996. godine.\nMilinković je dobitnik velikog broj sportskih nagrada i odlikovanja, među kojima su i Oktobarska nagrada opštine Beočin, odlikovanja kao zaslužan sportista SFRJ od tadašnje Savezne vlade, proglašavan je za najuspešnijeg sportistu Beočina, Srema i Vojvodine. Jedinstven je po tome što je u karijeri ostvario pobedu nad petnaest najpoznatijih evropskih, svetskih i olimpijskih šampiona poput Milera, Čoša, Gordona, Pereza, Sosne, Petersona, Kubackog.\nBio je dva puta peti u Evropi – Prag 1991. i Pariz 1992. godine, dva puta peti na svetskom kupu – Varšava 1993. i Bazel 1995. godine, šest puta šampion Jugoslavije ekipno, tri puta drugi i tri puta treći. Trinaesti puta prvak Srbije i dvadeset pet puta prvak Vojvodine. Na otvorenim prvenstvima Jugoslavije osvajač zlatnih, pet srebrnih i pet bronzanih medalja. Više puta proglašavan za najboljeg džudistu u državi i na međunarodnim takmičenjima. Dobitnik priznanja od predsednika države Zorana Lilića i predsednika izvršnog veća Vojvodine Boška Peroševića. Učesnik prvenstva Evrope – Poljska 1994. i Holandija 1997. godine, prvenstvo sveta u Japanu 1995. godine. Preko dve stotine nastupa za državni grb i slavu otadžbine. 1996. godine od strane ministra unutrašnjih poslova Vlajka Stoiljkovića odlikovan medaljonom Kralja Petra Velikog. Mnogo puta se takmičio povređen, ali se nije predavao i sa ponosom je predstavljao svoju zemlju širom planete.\nDanas, kao prvi čovek Beočina, kaže da sa te pozicije maksimalno pomaže razvoj sporta u toj opštini.\n-Beočin ima vrhunske sportiste koji su prisutni na svim međunarodnim scenama, počevšti od prvenstva države preko evropskih, pa sve do olimpijskih takmičenja. Imamo dobre džudiste, boksere, karatiste, košarkaše, odbojkaše… Opština pomaže rad ukupno 17 sportskih udruženja na našoj teritoriji, a oko 12 posto sredstava iz opštinskog budžeta se izdvaja upravo za sport. To je za redovno finansiranje sportskih udruženja i klubova, plus što finansiramo i rad sportske hale u Beočinu koja je na raspolaganju svim sportistima i klubovima da je koriste poptuno besplatno, kako za svoje treninge tako i za takmičenja. Isto tako sa pozicije predsednika Opštine Beočin maksimalno se trudim da svojim uticajem na razne načine pomognem sport kroz donatorske ugovore i ostale načine finansiranja – kaže Mitar Milinković, predsednik Opštine Beočin i dodaje da opština daje besplatno i dva mini busa koja sportiste odvoze na takmičenja.\n(Projekat “Sport pripada svima” finansira se iz budžeta Opštine Beočin. Stavovi izneti u podržanom medijskom projektu nužno ne izražavaju stavove organa koji je dodelio sredstva)\nUdruženje žena “Gorska ruža” Rakovac\nUdruženje žena „Jana“, najstarije udruženje u beočinskoj opštini


Usluge - Poslovni program za uslužnu delatnost - PANTHEON - Datalab\nPoslovni program za uslužnu delatnost\nKako poslovni program rešava najveće izazove u uslužnim delatnostima?\nSveobuhvatni uvid u vaše poslovanje i prikupljene podatke na jednom mestu omogućava vam da odgovorite na promene u pravo vreme i preciznije odredite cenu vaših usluga.\nUređeno radno mesto je odraz kulture preduzeća. Isto važi i za poslovni program. Uz poslovni program koji je jednostavan za upotrebu vaši dokumenti će uvek biti uređeni i dostupni na klik.\nPristupačno rešenje sa osnovnim funkcionalnostima, koje je od velike pomoći malim preduzećima.\nUkoliko sami vodite računovodstvo ili poslujete u inostranstvu, izaberite napredniju verziju poslovnog programa.


Lončar: Više od 950 prijava nepoštovanja mera, najčešće se krše na rođendanskim proslavama, svadbama i koncertima | Blok vesti\nNaslovna Iz minuta u minut Lončar: Više od 950 prijava nepoštovanja mera, najčešće se krše na rođendanskim...\nLončar: Više od 950 prijava nepoštovanja mera, najčešće se krše na rođendanskim proslavama, svadbama i koncertima\nMinistar zdravlja Zlatibor Lončar izjavio je danas da je za nedelju dana na viber aplikaciju ovog ministarstva stiglo više od 950 prijava građana povodom nepoštovanja epidemioloških mera. Prema njegovim rečima, za samo nedelju dana broj hospitalizovanih pacijenata je sa 270 skočio na 359, što je, kako kaže, rezultat žurki, proslava i svadbi.\nLončar je u izjavi za Televiziju Pink naveo da se mere uglavnom poštuju u javnom prevozu, tržnim centrima, školama, vrtićima, dok su najveći problem rođendanske proslave, svadbe, koncerti, gde se te mere najčešće krše i daje prilika virusu da cirkuliše.\nMeđutim, kako je preneo, na narednoj sednici Kriznog štaba za suzbijanje zarazne bolesti kovid19 insistiraćemo na tome da se više takve dozvole ne mogu izdavati jer mera o maksimalnom broju okupljenih od 30 ljudi na zatvorenom važi za sve.\nPrema njegovim rečima, u bolnicama u Srbiji pre nedelju dana bilo je 270 obolelih od kovida19, dok se taj broj danas povećao na 359 bolničkih pacijenata.\n„To je porast za samo nedelju dana, i to je rezultat žurki, proslava i svadbi“, rekao je Lončar.\nOdgovarajući na pitanje da li će doći do zatvaranja škola i vrtića zbog epidemijske situacije, rekao je da to sve zavisi od nas i da je to realnost, ako se nastavi sa proslavama i okupljanjima.\nPrethodni tekstPredsednik Kirgistana podneo ostavku\nSledeći tekstPRVA STVAR koju ugledate na OVOJ slici pokazuje vaše NAJDUBLJE STRAHOVE!


Sve bolji srpsko–izraelski odnosi: Svečanost povodom inauguracije počasnog konzula Srbije Aleksandra Nikolića\nObjavio Novosti 14 januar 2020 .\nSedište konzulata u Berševi, glavnom gradu najvećeg izraelskog distrikta.Predsednik Vučić krajem meseca u Jerusalimu povodom 75.godina od oslobađanja Aušvica\nObjavio Politika 13 januar 2020 .\nMinistar odbrane Srbije Aleksandar Vulin izjavio je da je potrebno da se Zakon o Vojsci Srbije napiše ponovo od prvog do poslednjeg člana i dodao da je na tome već angažovana radna grupa resornog ministarstva, prenosi TV Pink.\nObjavio Danas 12 januar 2020 .\nSrpska pravoslavna crkva kao pravno lice, ima regulisan status u Srbiji na osnovu Zakona o verskim zajednicama iz 2006. godine, po kom je ova crkva, kao i druge, morala da se upiše u nadležni registar koji danas vodi Ministarstvo pravde RS.\nObjavio European Western Balkans 10 januar 2020 .\nU sferi odbrane, Srbija je tokom 2019. godine preduzela brojne korake: od povećanja budžeta Ministarstva odbrane za 30 odsto, preko prevođenja svih muškaraca do 30 godina u pasivnu vojnu rezervu, nabavke helikoptera, raketnih sistema i ruske donacije oklopnih vozila. Godina se završila najavom usvajanja Deklaracije o političkoj nezavisnosti i vojnoj neutralnosti na Sretenje 2020. Međutim, ništa od ovoga nije sprovedeno planski i na osnovu analiza potreba, upozoravaju eksperti sa kojima je razgovarao European Western Balkans. Oni ocenjuju da netransparetno upravljanje sistemom odbrane štetno ne samo po građane i bezbednost zemlje, već i po odnose u regionu.\nPovodom rastućih tenzija u odnosima Republike Srbije i Crne Gore\nObjavio CEAS 06 januar 2020 .\nCentar za evroatlantske studije iz Beograda (CEAS) se nada da će Zapadna međunarodna zajednica uprkos božićnim i novogodišnjim praznicima s jedne, te složenih dešavanja na Bliskom Istoku s druge strane, naći resurse da obrati adekvatnu pažnju i na rastuće tenzije u odnosima Republike Srbije i Crne Gore. One su izazvane usvajanjem kontroverznog Zakona o slobodi veroispovesti ili uverenja i pravnog položaja verskih zajednica, koji za stupa na snagu u Crnoj Gori 8. januara 2020.\nCEAS: Zakon u CG nije usvojen u dobroj nameri\nObjavio Tanjug 06 januar 2020 .\nCentar za evroatlantske studije iz Beograda (CEAS) ukazuje da rastuće tenzije u odnosima između Srbije i Crne Gore izazvane usvajanjem Zakona o slobodi veroispovesti, otkrivaju slabosti položaja Srba u Crnoj Gori, o čemu se, kako ističu, malo govori na adekvatan način.\nCEAS: Zakon u Crnoj Gori nije usvojen u dobroj nameri\nObjavio RTV 06 januar 2020 .\nBEOGRAD - Centar za evroatlantske studije iz Beograda (CEAS) ukazuje da rastuće tenzije u odnosima između Srbije i Crne Gore izazvane usvajanjem Zakona o slobodi veroispovesti, otkrivaju slabosti položaja Srba u Crnoj Gori, o čemu se, kako ističu, malo govori na adekvatan način.


Ruski ambasador: Pokušaji uvlačenja Rusije u krizu u Belorusiji bez perspektive - 25.11.2020, Sputnik Srbija\nUŽIVO Vesti: Šta će biti sledeći potez Rusije? /video/\nRuski ambasador: Pokušaji uvlačenja Rusije u krizu u Belorusiji bez perspektive\n„Povlačenje“ ruske karte od strane opozicije u Belorusiji nema perspektivu, rekao je ambasador Rusije u toj zemlji Dmitrij Mezencev. 25.11.2020, Sputnik Srbija\nizbori i protesti u belorusiji, vesti, svet, evropa, belorusija, rusija\n09:31 25.11.2020 (Osveženo: 01:03 26.08.2021)\n© Sputnik / Viktor TolochkoAmbasador Rusije u Belorusiji Dmitrij Mezencev\n„Povlačenje“ ruske karte od strane opozicije u Belorusiji nema perspektivu, rekao je ambasador Rusije u toj zemlji Dmitrij Mezencev.\n„Pokušaji nekih organizatora protesta ili režisera koji bi da prav političke predstave na sceni u Belorusiji uz povlačenje ruske karte, odnosno provociranjem napetosti između Rusije i Belorusije, nemaju nikakvu perspektivu“, rekao je ambasador.\nBeloruski predsednik Aleksandar Lukašenko rekao je ranije da Zapad pravi različite šeme za uticaj na vlasti u zemlji i na njega lično, s ciljem da sruši poredak i čak bi želeo da u taj proces uvuče Rusiju.\nNjega, međutim, s vlasti može da skloni samo beloruski narod na bazi postojećih zakona i Ustava, dodao je Lukašenko.\nJedan od lidera beloruske opozicije Pavel Latuško, član predsedništva Koordinacionog saveta, obratio se EU s molbom da u Belorusiju uputi misiju koja bi trebalo da pomogne rešavanju krize i da bi u nju trebalo uključiti predstavnike Rusije.\nProtesti u Belorusiji počeli su posle predsedničkih izbora 9. avgusta, na kojima je pobedio Aleksandar Lukašenko. Opozicija, međutim, ne prihvata rezultate i smatra da je legitimni predsednik Svetlana Tihanovska. Takav stav deli i Brisel koji je zbog, kako kažu, falsifikovanja izbora i primene sile protiv demonstranata proširio sankcije protiv beloruskih zvaničnika.\nRusija smatra da je Lukašenko legitimni predsednik Belorusije.


Jednostavnost korišćenja ili, drugim rečima, „efikasnost nije teška“\nSennheiser je ponudio prvi prenosivi bežični konferencijski sistem za online sastanke – TeamConnect Wireless. U pitanju je audio rešenje koje je izuzetno jednostavno za podešavanje i upotrebu. Sistem može da se podesi za vreme kraće od 1 minute što bilo kom korisniku omogućava da u ekstremno kratkom roku organizuje online sastanak za 12 ili 24 ljudi uz obezbeđivanje profesionalnog zvuka.\nPovezivanje – u njemu je ključ rešenja\nTeamConnect Wireless podržava sve zahteve objedinjenih komunikacija karakterističnih za online sastanke i nudi višestruke opcije povezivanja. Korisnici mogu brzo da se povežu sa bilo koji laptop-om ili pametnim uređajem – bežično putem Bluetooth-a sa NFC ili putem USB/3.5mm konektorom. TeamConnect Wireless podržava i višestruke, simultane audio kanale omogućavajući priključivanje dodatnih sagovornika na online sastanak koji je u toku.\nFleksibilnost, toliko potrebna za uspeh\nSennheiser TeamConnect Wireless se isporučuje u različitim verzijama kako bi bilo moguće obezbediti adekvatnu količinu fleksibilnosti za različite vrste potreba. Sistem je dostupan u statičnim verzijama (sa nosačem u obliku poslužavnika – „tray set“) namenjenim tačno određenim prostorijama za sastanke: 2 satellita za 12 učesnika ili 4 satelita za 24 učesnika. Pored ovoga, postoji i prenosiva verzija u koferu za fleksibilne sastanke sa maksimalno 24 učesnika. Izdržljivi i stilski dizajniran kofer je istovremeno i stanica za punjenje 4 satelita.\nKvalitet i njegova lepota\nTeamConnect Wireless obezbeđuje odličnu razumljivost govora i vrhunski kvalitet zvuka što online sastanke čini efikasnijim nego ikada pre. Istovremeno, sistem u svakom svom delu izgleda high-end, baš kako i zvuči: kontrolni panel napravljen na inuitivan način od stakla osetljivog na dodir omogućava povezivanje i kontrolu online sastanaka na jednostavan način – i sa stilom. TeamConnect Wireless sa sobom donosi „high-end“ nemački kvalitet izrade i višestruko nagrađeni dizajn u Vašu sobu za sastanke.\nJoš jednom, ukratko, o ključnim karakteristikama:\nRešenje za online sastanke za 12 ili 24 ljudi\nZa fleksibilne ili statične prostore za sastanke\nPovezivanje sa bilo kojim uređajem(BYOD) – pametni telefon, tablet ili PC\nBežično povezivanje putem Bluetooth ili putem USB/3.5mm audio kabla\nPodržava višestruke simultane audio kanale\nOdlična razumljivost govora, za bolje i efektivnije online sastanke


Vesti online / Sport / Košarka / Nedović doživeo težu povredu, propušta SP u Španiji?\n13:47 >> 14:09h\nKošarkaški reprezentativac Srbije Nemanja Nedović povredio je stopalo, zbog čega će možda propustiti Svetsko prvenstvo u Španiji.\nNovi peh: Nemanja Nedović\nLekar reprezentacije Dragan Radovanović kazao je da će se igrač ove nedelje vratiti sa priprema iz Italije u Srbiju na pregled magnetnom rezonancom.\n"Sumnja se na manji prelom pete metatarzalne kosti u desnom stopalu. Nedović se u sredu vraća u Beograd i do kraja nedelje će biti urađena magnetna rezonanca. Ako nalaz bude potvrđen, neophodna je imobilizacija i mirovanje od tri do četiri nedelje", preneo je sajt KSS-a reči Radovanovića.\nNedoviće se povredio tokom prijateljske utakmice sa BiH u Trstu, gde je pregledan i gde je postavljena prva dijagnoza.\nKOŠARKA Pogledajte: Nemanja kao Šaban i zvezdaš Kuzmić!


11. Mar. 2021. u publikacije\nAnaliza koja je pred vama rezultat je projekta „Restorativna pravda – alternativnim sankcijama do resocijalizacije“, koji je realizovao Centar za monitoring i istraživanje (CeMI), uz podršku Ministarstva pravde. Projekat ima za cilj da doprinese jačanju vladavine prava u Crnoj Gori, sa posebnim fokusom na zaštitu ljudskih prava i sloboda. Specifični cilj projekta je da doprinese unaprjeđenju i promociji sistema alternativnih sankcija, u skladu sa standardima Evropske unije i najboljom međunarodnom praksom.\nCilj ove analize je da ukaže na to koliko je sistem alternativnih sankcija zaživio u praksi crnogorskih sudova, kako se one primjenjuju, koji faktori utiču na trenutno stanje primjene alternativnih sankcija i mjera i na koji način, kao i kakav je uticaj alternativnih sankcija i mjera na jačanje sistema krivične pravde u Crnoj Gori i vladavine prava uopšte. Kroz analizu je predstavljen pregled sistema alternativnih sankcija i mjera, sa posebnim akcentom na kaznu rada u javnom interesu i kaznu zatvora koja se izvršava u prostorijama u kojima osuđeni stanuje, u periodu od 2017-2020. godine.\nOva analiza je podijeljena u sedam poglavlja, a zasnovana je na rezultatima tzv. desk istraživanja (eng. desk research) koje podrazumijeva pretragu i strukturiranje informacija dobijenih na osnovu egzaktnih izvora, kao i na rezultatima kvalitativnog istraživanja putem intervjua sa pravnim ekspertima i predstavnicima pravnih lica, institucija i organizacija kod kojih se obavlja rad u javnom interesu. Na kraju studije predstavljeni su i nalazi kvantitativnog istraživanja.\nZa potrebe analize korišćena je i dokumentaciona analiza izvještaja pravosudnih institucija, uvid u pravosnažne presude na internet stranici www. sudovi.me ali i sekundarnih izvora, kao što su preporuke međunarodnih i nevladinih organizacija i udruženja, empirijska istraživanja i naučni radovi.\nRezultati i efikasnost primjene alternativnih sankcija u Crnoj Gori - preporuke za unaprjeđenje (1).pdf


GORAN VESIĆ: Manje poginulih na ulicama Beograda, NOVE MERE BEZBEDNOSTI DONOSE REZULTATE - Informer\ntanjujg | 26. 12. 2017.\nGORAN VESIĆ: Manje poginulih na ulicama Beograda, NOVE MERE BEZBEDNOSTI DONOSE REZULTATE\nStrategija bezbednosti saobraćaja za grad Beograd za period 2017-2020. godine predstavljena je danas u Skupštini grada, a tom prilikom iznet je podatak da je broj poginulih u saobraćajnim nesrećama na ulicama Beograda smanjen u odnosu na prethodni period.\n- Mi smo stvorili preduslove da u narednom periodu umesto tradicionalnog sprovođenja pojedinačnih i slabo koordinisanih mera počnemo da se strateški bavimo bezbednošću saobraćaja, da upravljamo tom strategijom na osnovu jasno definisanih ciljeva, ključnih oblasti rada i odgovornosti- rekao je gradski menadžer Goran Vesić.\nOn kao jednu od bezbednosnih mera najavljuje i postavljanje novih 60 kamera u sistem saobraćaja.\nSvesni obima problema bezbednosti saobraćaja, predstavnici Grada Beograda su u protekle tri godine uradili nekoliko stvari, rekao je on i naveo da je, između ostalog, formiran Savet za bezbednost saobraćaja.\n- Uključili smo civilno društvo u proces pravljenja te strategije i u svakodnevni rad. Veoma blisko sarađujemo sa udruženjima biciklista kada su u pitanju biciklističke staze- rekao je Vesić i, navodeći da je u prethodne tri godine urađeno oko 10 kilometara biciklističkih staza, rekao da je plan da u narednih deset godina Beograd ima 120 kilometara takvih staza.\nGrad Beograd je proteklih godina doneo odluku da se rekonstruiše više važnih prometnih saobraćajnica kako bi bile prohodnije za automobile, podsetio je Vesić.\n- To smo uradili istovremeno sa pravljenjem pešačkih zona- rekao je on i naveo da je u poslednje tri godine u Beogradu urađeno 20.000 metara kvadratnih pešačkih zona.\n- Smatramo da je prioritet da u centru grada imamo pešačke zone, biciklistički saobraćaj, a to znači da automobile treba bolje da usmerimo- rekao je Vesić i, navodeći da se sada bicikli u Beogradu koriste za rekreaciju, istakao da je cilj da bicikli postanu deo javnog prevoza.\nSekretar za saobraćaj i predsednik Saveta za bezbednost saobraćaja grada Dušan Rafailović je rekao da su 2016. godine na ulicama Beograda poginule 102 osobe.\n- Naravno da nikako ne smemo biti zadovoljni sve dok imamo povređene i poginule u saobraćaju na ulicama Beograda, ali ono što je važno to je da imamo stalni trend smanjenja broja poginulih na ulicama grada Beograda i očekujemo da će u 2017. godini taj trend da se nastavi i da će u toj godini taj broj biti ispod 100- dodao je Rafailović.\nPomoćnik direktora Agencije za bezbednost saobraćaja Jovica Vasiljević je rekao da su sve razvijene države u svetu odavno počele da primenjuju strategije i akcione planove bezbednosti saobraćaja zato što, kako je dodao, takve strategije i akcioni planovi sadrže sve što je potrebno institucijama i donosiocima odluka da donose prave odluke i preduzimaju prave mere kako bi se unapredilo stanje bezbednosti saobraćaja.\nKako je rekao, Agencija ima odličnu saradnju sa Gradom Beogradom, odnosno Savetom za bezbednost saobraćaja, podržava sve njihove aktivnosti, ali imaju i neke zajedničke aktivnosti.\n- Grad svojim delovanjem daje značajan doprinos unapređenju stanja bezbednosti saobraćaja u Srbiji- ocenio je Vasiljević, te dodao da očekuje da će tako biti i ubuduće.\nNa konferenciji je rečeno da je za unapređenje stanja u oblasti bezbednosti saobraćaja neophodno da se uključe i predstavnici akademske zajednice, obrazovnih ustanova, zdravstvenog sektora, javnih preduzeća i osuguravajućih kuća, čije direktno ili indirektno uključenje u realizaciju strategije može doprineti unapređenju stanja bezbednosti saobraćaja u Beogradu.\nNa konferenciji su prikazana i dva spota koja podstiču povećanje nivoa svesti i značaj bezbenosti svih učesnika u saobraćaju.\naleksandar vesić Beograd saobraćaj stra Bezbednost\nIZMENA SAOBRAĆAJA U BEOGRADU: Zbog parabiciklističke trke zatvaraju se ove ulice\nNEMOJTE KOLIMA U CENTAR BEOGRADA: Velike izmene u saobraćaju zbog proslave Dana policije!


Tramp: Rusija i Saudijska Arabija mogu da se dogovore o nafti - Sputnjik Srbija\n07:54 22 Septembar 2020\n08:34 02.04.2020 Preuzmite kraći link\n„Mislim da će Rusija i Saudijska Arabija uspeti da se postignu dogovor u narednih nekoliko dana… Zato što je ovo (situacija sa cenama nafte) veoma loše za obe. Mislim da će se dogovoriti“, rekao je Tramp na konferenciji za novinare u Beloj kući, ne ulazeći u detalje o razlozima svog optimizma.\n„Naftna industrija širom sveta je razorena“, dodao je on, ukazujući na poplavu ponude na tržištu nafte zbog bitke za tržišni udeo između Saudijske Arabije i Rusije, koja je cene „crnog zlata“ oborila na 18-godišnji minimum.\nRuski predsednik Vladimir Putin i američki lider Donald Tramp razgovarali su u ponedeljak telefonom o najaktuelnijim pitanjima u svetu: širenju virusa korone i stanju na tržištu nafte.\nKako su skrenuli pažnju berzanski posrednici, nakon telefonskog razgovora američkog predsednika Donalda Trampa i ruskog predsednika Vladimira Putina, tokom kog su se lideri dogovorili o rusko-američkim konsultacijama povodom situacije na naftnom tržištu, a koje će se odvijati preko ministara energetike dveju zemalja, cene nafte počele su da rastu.\nNafta, Rusija, Saudijska Arabija, Vladimir Putin, Donald Tramp


"Alfa centar" promovisao volonterski klub - Vijesti.me\nMLADI SVAKI DAN ŽELE DA POSTANU DIO TIMA\n"Alfa centar" promovisao volonterski klub\n“Kroz volonterizam stičemo razne vještine i znanja koja kasnije možemo iskoristiti u radnom odnosu. Svakodnevno smo bogatiji za bar jedno iskustvo”, kazala je koordinatorka volonterskog kluba, Marina Došen Edit\n598 pregleda 0 komentar(a)\nDanas u Nikšiću (Foto: Alfa Centar)\nSvetlana Mandić 24. jul 2019, 17:57\nVolonteri „Alfa centra“ iz Nikšića, kluba koji je osnovan u aprilu ove godine, upoznali su sugrađane šta su uradili za protekla tri mjeseca i pozvali sve koji žele da im se pridruže kako bi zajednički doprinijeli boljem kvalitetu života u gradu pod Trebjesom.\n„Za Dan planete, u saradnji sa Komunalnom policijom, organizovali smo akciju uklanjanja nepropisno postavljenog reklamnog materijala u centru grada. U Mostaru i Sarajevu promovisali smo turističke potencijale opština Nikšić, imali smo dvije humanitarne akcije, a prije 20 dana pružili smo pomoć organizatoru Sun Reggae festivala na Slovenskoj plaži”, kazala je koordinatorka volonterskog kluba, Marina Došen.\nKlub trenutno broji 40 članova a Došen je istakla da im se svakoga dana javljaju mladi koji žele da postanu dio njihovog tima.\n“Kroz volonterizam stičemo razne vještine i znanja koja kasnije možemo iskoristiti u radnom odnosu. Svakodnevno smo bogatiji za bar jedno iskustvo”, kazala je Došen i najavila aktivnosti koje slijede.\nDanas u Nikšiću(Foto: Alfa Centar)\n“U avgustu će biti akcija dobrovoljnog davanja krvi, organizovaćemo i veliki broj akcija u cilju očuvanja životne sredine, pomoć socijalno-ugroženim porodicama na teritoriji opštine u saradnji sa privrednim subjektima našeg grada i svakako podrška kulturnim dešavanjima, kako na lokalnom tako i na centralnom nivou”, kazala je ona.\nFormiranje volonterskog kluba podržano je od strane Fondacije za aktivno građanstvo (fAKT) u okviru programa „De Facto Razvoj“ koji finansira Evropska unija, posredstvom Delegacije Evropske unije u Crnoj Gori, kroz program IPA 2016 Instrument za civilno društvo.


Koliko je Srbija pristupačna za osobe sa invaliditetom? - Dnevni list Danas\n2Piše: Bojana Bačić 03. decembra 2017. 15.31\n„Trudimo se da pitanjima, koja su svima dostupna na www.pristupacnost.info, olakšamo opis objekata. Bilo je pokušaja da na dva hakatona u organizaciji StartIT-a dođemo do algoritma koji bi nam olakšao analizu i ubrzao proces, ali je ovo još uvek neostvaren cilj jer ne možemo da se takmičimo sa komercijalnim IT projektima. Ipak od ovog cilja ne odustajemo uzdajući se u donatorsku podršku. Do podataka dolazimo i svakodnevnim radom na terenu, zahvaljujući dugogodišnjoj saradnji sa Timom za socijalno uključivanje i smanjenje siromaštva Vlade Srbije i Zaštitnikom građana, a koja nam je otvorila vrata za otvoreniji dijalog sa gradovima i opštinama.\nKruna ovog procesa, iz koga smo mnogo naučili, svakako je bila dodela godišnje nagrade Zaštitnika građana za pristupačnost“, zaključuje Vidan Danković, jedan od osnivača udruženja i idejni tvorac portala Mapa pristupačnosti.\nZanimljivo je da su predstavnici grada Niša, nakon studijske posete gradu Milanu, odmah počeli da rade na realizaciji projekta „Laki kilometar“. Suština ovog rešenja je da se na osnovu matematičke analize proceni vreme i potrebna investicija za uklanjanje arhitektonskih barijera u gradskom bloku površine jedan km2. „Ideja je veoma zanimljiva i analiza je prilično jednostavna kada u program ubacite sve potrebne podatke. Projekat počinje da se realizuje u beogradskoj opštini Vračar i u gradu Nišu, ali očekujemo da se i drugi gradovi uključe kada projekat podrže ministarstva i donatorska zajednica. Mi, naravno, koristimo svaku priliku, pa i ovu, da nadležnima približimo nove ideje jer u tome prepoznajemo dobar podsticaj za dalji rad na razvoju pristupačnosti“, zaključuje Vidan Danković.\nosobe sa invaliditetom, pristupacnostBeograd\n03. decembra 2017. u 19.02\n03. decembra 2017. u 23.07\nSve sto ima tockove: invalidska kolica, kolica za bebe, bicikl, trotinet i sl. su u problemu. Evo poslednji primer u Rakovici kod TC Vidikovac… gradi se Lidl kome je trotoar sramotno uzak, ivicnjaci pod 90 stepeni i sve bez pesackog ili semafora…kraj 2017. O cemu pricate?


OMLADINSKA BANKA PETROVO: Potpisani ugovori vrijedni 6.660 KM - Glas Regije\nOMLADINSKA BANKA PETROVO: Potpisani ugovori vrijedni 6.660 KM\nU Petrovu je danas održana ceremonija potpisivanja ugovora sa predstavnicima jednog mikrobiznisa i 4 neformalne grupe mladih čiji su projekti odobreni u okviru programa „Omladinska banka Petrovo, kojeg partnerski podržavaju opština Petrovo i Fondacija Mozaik. Ciljevi odobrenih projekata su poboljšanje uslova života i zdravstvene zaštite djece, poboljšanje uslova za rekreativne aktivnosti mladih te uljepšanje centra opštine.\n„Naš projekat podrazumijeva rekonsrukciju postojećih golova i tabli za koševe na igralištu u Kakmužu, koje su u prilično lošem stanju. Obzirom na činjenicu da veliki broj mladih za svoje rekreativne aktivnosti koriste ovaj teren, od velikog značaja nam je da tom poligonu vratimo stari sjaj“, rekao je Bojan Vasiljević, koji je skupa sa koleginicama Nikolinom i Tamarom Tomić aplicirao projekat „Za igralište u Kakmužu“.\nMiodrag Petrović iz Petrova, skupa sa grupom mladih ljudi iz ove mjesne zajednice, aplicirao je projekat „Djeca su ukras svijeta“.\n„Nama je druga godina da apliciramo za sredstva Omladinske banke, prošle godine smo napravili dječije igralište a sredstvima odobrenim ovom prilikom dodatno ćemo ga opremiti“, rekao je Petrović.\nMarina Popadić, Dragana Nešković i Bojana Mihajlović aplicirale su projekat „Kad se male ruke slože“, čiji je cilj nabavka opreme za pedijatrijsku ambulantu Doma zdravlja u Petrovu.\n„Planirali smo nabavku oksimetara, inhalatora i pamučnih pelena, što će značajno poboljšati uslove rada pedijatrijske ambulante, a za porodice kojima budu neophodni dječiji inhalatori a koje nisu u mogućnosti da ih nabave vlastitim sredstvima, oni će biti dodijeljeni besplatno“, rekla je Marina Popadić.\nOdobrenim sredstvima kroz rojekat „Za fontanu“ biće obnovljena i nakon više od dvije decenije stavljena u funkciju fontana u spomen-groblju u centru Petrova. Za navedena četiri projekta opština Petrovo i Fondacija Mozaik obezbijediće ukupno 4.660 maraka.\nPo prvi put od postojanja Omladinske banke Petrovo dodijeljena su i sredstva u visini od 2.000 maraka za pokretanje mikrobiznisa. Marinko Cvjetković iz Petrova ova sredstva će iskoristiti za svoj mikrobiznis pod nazivom „Dimnjačar Praško“.\n„Pošto u našoj opštini ne postoji dimnjačar u tome sam prepoznao šansu za pokretanje biznisa i ova sredstva će mi biti odlična finansijska injekcija za početak“, istakao je Cvjetković.\nNačelnik opštine Petrovo Ozren Petković istakao je da ova opština skupa sa Fondacijom Mozaik projekat „Omladinska banka“, sa kraćim prekidom, realizuje od 2010. godine.\n„Ovaj projekat je u proteklim godinama pokazao svoju opravdanost, jer se kroz njega animiraju mladi da rješavaju neke probleme koje su prepoznali u svom mjestu življenja. Nadam se da će ovaj projekat trajati i u narednim godinama i moja želja je da se uključe mladi od Karanovca do Krtove, da u svojoj sredini doprinesu boljem kvalitetu života. Ovo jesu uslovno rečeno sitni projekti, ali ako znamo da sitnice život znače, onda sve dobija drugu dimenziju“, istakao je načelnik Petković.\n„Saradnja sa opštinom Petrovo traje već godinama i mi smo prošle godine potpisali memorandum kojim smo se obavezali da ćemo do 2023. godine podržati oko 24 projekta i 4 mikrobiznisa mladih ljudi. Nadam se da ćemo i na narednom javnom pozivu imati još projekata i mikrobiznis, a mi ćemo sredstva sigurno pronaći. Volimo reći da pare nisu problem, pare ima Omladinska banka“, poručio je Željko Pauković, direktor programa „Omladinska banka“.\nNovi javni poziv na koji sa svojim projektima mogu aplicirati mladi iz opštine Petrovo raspisan je 15. aprila i otvoren je do 10. maja.\nPrethodna Dobojlije pohrlile na vakcinaciju AstraZenecom\nSljedeća UREĐENJE GRADA I ZELENIH POVRŠINA: Gradski park dobio simbol srca


Tužilaštvo BiH formiralo predmet protiv Dodika zbog izjava o Oružanim snagama BiH\n► Tužilaštvo BiH formiralo predmet protiv Dodika zbog izjava o Oružanim snagama\nTužilaštvo Bosne i Hercegovine primilo je krivičnu prijavu člana Predsedništva BiH Željka Komšića protiv predsedavajućeg Predsedništva BiH Milorada Dodika, potvrdio je za Radiosarajevo.ba portparol Tužilaštva BiH Boris Grubešić.\n"Posle zaprimanja prijave, formiran je predmet i biće izvršene provere", kazao je Grubešić.\nTužilaštvo BiH prati situaciju u vezi sa izjavama predsedavajućeg Predsedništva BiH Milorada Dodika u kontekstu Oružanih snaga, odnosno pozive na skidanje uniformi Oružanih snaga i oblačenje uniformi tzv. vojske Republike Srpske, navedeno je u saopštenju.\nTužilaštvo BiH je naglasilo da su te izjave izazvale uznemirenje javnosti i reakcije brojnih, dodavši da je tužilaštvo reagovalo kroz formiranje predmeta po službenoj dužnosti zbog mogućih kršenja Zakona o Oružanim snagama BiH.\nKomšić je ranije danas podneo krivičnu prijavu protiv Dodika Tužilaštvu BiH zbog njegovih izjava u nedelju na obeležavanju godišnjice Trećeg pješadijskog (RS) puka Oružanih snaga BiH, koji baštini tradiciju bivše vojske RS, potvrđeno je iz Komšićevog kabineta.\nDodik je tada, između ostalog, rekao da je bila greška odluka o ukidanju Vojske Republike Srpske, a pod pritiskom međunarodnog faktora formiranje Oružanih snaga BiH.\nTada je zatražio od komande tog puka da na sledećem obeležavanju više od polovine stroja bude obučeno u uniforme bivše Vojske RS.\ntužilaštvo Bih /\nU BIH još pet preminulih, 222 nova slučaja zaraze\nU poslednja 24 časa u Bosni i Hercegovini registrovana su 222 nova slučaja koronavirusa, kao i pet smrtnih slučajeva, od čega tri u Federaciji BiH i dva i RS.\nU BIH još šestoro umrlo od korona virusa, 253 novozaražene osobe\nU poslednja 24 časa u Bosni i Hercegovini od posledica korona virusa umrlo je šest osoba: četiri iz Federacije BiH i dve iz Republike Srpske.\nU BIH uhapšeno 17 policajaca osumnjičenih za primanje mita\nU policijskoj akciji "DAR 1", sprovedenoj na području Kantona Sarajevo, Zeničko-dobojskog kantona i u Istočnom Sarajevu, uhapšeno je 17 policijskih službenika osumnjičenih za...\nU BiH 173 novoinficirana u protekla 24 sata, 16 umrlo\nU BiH su u protekla 24 sata registrovane 173 osobe inficirane korona virusom, a 16 obolelih je umrlo, prenela je N1 BiH.


Naređenje ministarke i stranim i domaćim putarima - Bizlife.rs\n19:59 Beograd, 23/10/2018\nMinistarka građevinarstva, saobraćaja i infrastrukture Srbije, Zorana Mihajlović naložila je svim kompanijama angažovanim na popravci deonice auto-puta Ub-Lajkovac, da rade 24 sata dnevno, kako bi do kraja godine auto-put od Obrenovca do Čačka bio pušten u saobraćaj.\nU saopštenju njenog ministarstva navodi se da je ministarka o tome razgovarala s predstavnicima stranih izvođača, kineske kompanije Šangdong i azerbejdžanske Azvirt, kao i domaćih, Energoprojekta, Koridora Srbije, Puteva Srbije i Saobraćajnog instituta CIP.\nTaj deo auto-puta već su izgradile kompanije Planium i Putevi Užice, ali se on „raspao pre nego što je pušten u saobraćaj zbog korišćenja neadekvatnih materijala“, zbog čega je Ministarstvo, pominje se u saopštenju, podnelo krivične prijave.\n„Trenutno se sanira kritičan deo u dužini od 2,5 kilometara, za šta je do sada izdvojeno 9,5 miliona dolara“, navodi se u saopštenju.\nMihajlović je izvođačima radova rekla da angažuju dodatne radnike i mehanizaciju i da koriste najkvalitetniji građevinski materijal, jer je na terenu utvrđeno da je stanje izgrađenog kolovoza na toj deonici mnogo lošije nego što je pokazalo istraživanje koje je sproveo CIP.\n„Naš cilj je da do kraja godine pustimo u saobraćaj čitavu deonicu autoputa od Obrenovca do Preljine odnosno Čačka, kako bismo mogli da krenemo sa daljom gradnjom Koridora ka Požegi“, kazala je Mihajlović.\nMinistarka građevinarstva, saobraćaja i infrastrukture Srbije, Zorana Mihajlović naložila je svim kompanijama angažovanim na popravci deonice auto-puta Ub-Lajkovac, da rade 24 sata\nBIZLife - 23/10/2018\nzorana mihajlović radovi koridor putevi naredba


Zima tek stiže: Za vikend i do -18!\nSnijeg i kiša nastaviće da padaju i u narednim danima, a prema dugoročnim prognozama padavine će se zadržati naredne dvije sedmice.\nPromjene u temperaturama očekuju se od vikenda kada će uslijediti veliko zahlađenje i minusi koji nisu zabilježeni ove zime.Prema podacima Federalnog hidrometeorološkog zavoda i dalje će nas pratiti oblačno vrijeme s hladnim jutrima i temperaturama koje će biti između -2 i 3, na jugu između 4 i 9 stepeni.\nZa utorak je izdat žuti meteoalarm u većem dijelu BiH, kada se očekuju jače padavine i novih do 20 centimetara snijega.Nešto toplije vrijeme očekuje se od četvrtka kada će se temperature kretati od -1 do 5, na jugu od 6 do 11 stepeni, a u petak će biti za dva stepena više.\nSnijeg će padati u Bosni, dok se u Hercegovini uglavnom očekuje kiša. Od subote dolazi do naglog zahlađenja.Prema podacima Accuweathera i norveškog hidrometeorološkog zavoda, temperature će se tokom noći i jutra spuštati do -12 stepeni u Sarajevu, na sjeveru do -18 koliko prognoziraju za Bihać u nedjelju.\nNa jugu se od subote naveče očekuje -5 stepeni tokom jutra, a dnevna temperatura do 3 stepena. Tokom sedmice će doći do blagog rasta temperature.Na planinama će biti djelimično sunčano vrijeme sa snijegom i temperaturama do -12 stepeni.\nZa Banjaluku se sljedeće sedmice očekuje jutarnja temperatura i do -9.


JKP "Vodovod": Uputstvo za plaćanje računa za vodu elektronskim ili gotovinskim putem\nOd kako je 20. marta 2020. godine zbog vanrednog stanja usled korona virusa šalter JKP „Vodovod“ zatvoren, građani, pogotovo oni stariji u nedoumici su na koji način mogu da plate pridošla ili zaostala dugovanja za vodu. Iz pomenutog preduzeća šalju uputstvo za popunnjavanje naloga za gotovinsku i elektronsku uplatu.\nNalog za uplatu popunjavate ovako…\nPomenuti sedmocifreni broj na računu za vodu koji ste dobili od JKP „Vodovod“ Zaječar možete pronaći ispred korisničkog imena, odnosno onog načije ime glasi račun.\nPomenuti broj kao u uplatmnici gore neophodno je upisati na mestu POZIV NA BROJ na nalogu za uplatu.\nPrimer : 5363801-Petar Petrović, upisuje se samo korisnički broj na Nalogu za uplatu na mestu POZIV NA BROJ.\nPRIMER OBRAČUNA i mesto gde se nalazi sedmocifreni broj koji je potrebno upisati u polje Poziv na broj\nŽiro računi na koje možete izvršiti uplatu i elektronsko plaćanje za vodu su:\n„Građani nam se za sva pitanja ili eventualne probleme mogu obratiti putem elektronske pošte, putem mejla vodovodza@ptt.rs ili telefonskim putem 019/ 422-041 i 019/423-041. ovakav način rada sa strankama sprovodiće do dana prestanka vanrednog stanja“, napominju u JKP „Vodovod“ Zaječar.\nUkoliko račune budete plaćali elektronskim putem ( za šta morati u banci imati instaliranu aplikaciju za elektronsko plaćanje sa korisničkim imenom i šifrom za logovanje) oslobođeni ste plaćanja provizije.\nPodsećamo, interventene ekipe JKP „ Vodovod“ Zaječar u vremenu trajanja zabrane kretanja od 20 do 05 časova, vršiće samo vodoinstalaterske radove koji se odnose na velike kvarove nastale na vodovodnoj mreži u gradu i kanalizaciona začepljenja ulične mreže.\nOstali poslovi koje su radnici pomenutog preduzeća obavljali u neposrednom kontaktu sa građanima, od sada će se vršiti samo putem pisane ili elektronske pošte ili telefonskim putem.\nJKP Vodovod Zaječar plaćanje računa tokom vanrednog stanja


Otvoren treći počasni konzulat Mađarske u Srbiji: 'Najbolji odnosi u istoriji dve zemlje' (FOTO)\nIzvor: SrbijaDanas.com, 22.Jul.2019, 17:20\nOtvoren treći počasni konzulat Mađarske u Srbiji: "Najbolji odnosi u istoriji dve zemlje" (FOTO)\nDačić je istakao da je to treći počasni konzulat Mađarske u Srbiji i da će doprineti još boljim odnosima dve zemlje. Počasni konzulat Mađarske otvoren je na Novom Beogradu, u >> Pročitaj celu vest na sajtu SrbijaDanas.com << Ulici Jurija Gagarina 36/b, a prisustvovao je i generalni sekretar predsednika Srbije Nikola Selaković.\nAmbasador Mađarske Atila Pinter istakao je važnost nikad boljih odnosa Mađarske i Srbije, sa čime su se složili i ostali sagovornici. Istakao je i ekonomsko ulaganje Mađarske u Vojvodinu od 35 miliona evra, sa mogućnošću daljeg ulaganja u centralne delove Srbije.\nPočasni konzul Nemanja Milutinović rekao je da mu je čast što je na takvoj funkciji i da će dati sve od sebe da tu dužnost obavlja na najbolji mogući način.\nDačić je rekao da konzularno područje počasnog konzula obuhvata Severnobanatski, Srednjebanatski, Južnobanatski i Podunavski okrug, kao i teritoriju Grada Beograda. Izrazio je očekivanje da će to dati dodatni impuls intenziviranju i proširenju saradnje Srbije i Mađarske, a posebno u oblasti trgovine, investicija, turizma, kulture, obrazovanja, nauke i tehnologije.\nKroz rad i aktivnosti počasnog konzula u Beogradu unaprediće se i međusobno informisanje i pojačati veze dva naroda i kvalitet konzularne zaštite. Aktivnosti počasnog konzula će biti usmerene na dalji razvoj privrednih i kulturnih veza, posebno saradnju regiona i gradova dve države, a u interesu unapređenja međudržavnih odnosa i svestrane saradnje Srbije i Mađarske - rekao je Dačić.\nPodsetio je da Mađarska već ima dva konzulata u Srbiji, na čelu sa počasnim konzulima i to u Nišu od 2008. i u Kragujevcu od 2018. godine, čija konzularna područja obuhvataju upravne okruge kojima pripadaju. Institucija počasnih konzula u Srbiji ima bogatu tradiciju i značaj u diplomatsko-konzularnim odnosima, naveo je Dačić.


RTCG - Radio Televizija Crne Gore - Nacionalni javni servis :: Arsenal :: Jovanović oficir u NATO-u\nNOVA DUŽNOST 24. 11. 2015. 14:58 >> 14:49 0\nJovanović oficir u NATO-u\nDosadašnji načelnik Direkcije za međunarodnu saradnju u Ministarstvu odbrane, potpukovnik Saša Jovanović, odlazi na novu dužnost, na mjesto štabnog oficira u NATO Komandi za operacije (ACO), koja se nalazi u Monsu, u Belgiji.\nJovanovića je danas primio generalni direktor za politiku odbrane, Ivan Mašulović.\n“Mašulović je poželio potpukovniku Jovanoviću uspješno obavljanje nove dužnosti, uz uvjerenje da će na pravi način reprezentovati Ministarstvo odbrane i Crnu Goru. On je podsjetio na prioritetne zadatke Ministarstva odbrane u narednom periodu, ističući značaj temeljnog i posvećenog pristupa evroatlantskom procesu, sa posebnim akcentom na intenzivirani i fokusirani dijalog, a posebno u susret dobijanju poziva za članstvo Crne Gore u NATO. Potpukovnik Jovanović se zahvalio na ukazanom povjerenju i izrazio uvjerenje da će dostojno predstavljati Crnu Goru”, saopšteno je iz Ministarstva odbrane.\nNačelnik Odjeljenja za analizu i razvoj odbrambenog sistema, pukovnik Zoran Bošković, vršiće i koordinaciju aktivnosti Direkcije za međunarodnu saradnju.


Žreb za EP: Težak put za Srbiju | Novosti.RS\nŽreb za EP: Težak put za Srbiju\n16. 02. 2015. u 17:55\n"Orlovi" su u grupi D (Busto Arsicijo), gde će igrati sa braniocem titule i olimpijskim pobednikom Rusijom, neugodnom Finskom i Slovačkom\nFORTUNA se nije osmehnula našim odbojkašima na žrebu za 29. EP od 9. do 18. oktobra u Italiji i Bugarskoj, koji je održan u Sofiji. "Orlovi" su u grupi D (Busto Arsicijo), gde će igrati sa braniocem titule i olimpijskim pobednikom Rusijom, neugodnom Finskom i Slovačkom.\nIzabranike Nikole Grbića prvo mesto vodi u četvrfinale (14. oktobar), a drugo ili treće u osminu finala (13.oktobar). Naša grupa se ukršta sa grupom B (Torino), gde su domaćin Italija, Francuska, Hrvatska i pobednik iz duela trećeg kruga kvalifikacija (23. i 30. maj) Estonija - Švedska. Dakle, da bi izborili polufinale naši moraju da savladaju dva favorita za medalje, Rusiju, Francusku ili Italiju.\nU grupi A (Sofija) su Bugarska, Nemačka,Češka, Španija ili Holandija, a u grupi C (Varna) su: Poljska, Belgija, Belorusija, Slovenija ili Portugalija.\nPobednici četvrtfinalnih duela boriće se za medalje, 17. i 18. oktobra u Sofiji. Finalisti će se direktno plasirati na evropske kvalifikacije za Olimpijaske igre, početkom januara 2016, dok će preostalih pet biti određeni na osnovu rang-liste CEV.\nDragan Stanković i drugovi su pre dve godine u Kopenhagenu osvojili bronzanu medalju, pošto su u meču za treće mesto nadigrali Bugarsku sa 3:0. Inače, "orlovi" su u polufinalu izgubili od Rusije sa 3:1.\nNaša selekcija je na evropskim prvenstvima osvojila deset medalja: dve zlatne, jednu srebrnu i šest bronzanih.


Napadač Arsenala će imati odrešene ruke na kraju sezone?! - Sportske.net\nIzgleda da će mu ovo biti i poslednja sezona u klubu.\nBorjanov saigrač oduševio evropske velikane, agent ga "nudi" Arsenalu!Arsenal našao 'novog' Danija Alveša, ali kako protiv Sitija?Arsenal pronašao štopera od 15 miliona evra, problem je - konkurencija!Artetin Arsenal ima karakter, ali i Obamejanga i Lena!Arsenal plaća klauzulu, "glanc" novi štoperski tandem naredne sezone!\nIma silnih problema Arsenal ove sezone, tek su se u poslednje vreme podigli, kako je Mikel Arteta konačno posložio stvari onako kako je zamislio.\nNeki mladi igrači su izbili u prvi plan i sve to izgleda daleko bolje, ali je jasno da u njihovim redovima još uvek nema dovoljno kvaliteta.\nTeško će se izboriti za Ligu šampiona i ove sezone, čini se da će im ponovo jedini put biti kroz Ligu Evrope, gde je konkurencija ipak paklena.\nPred Artetom je gotovo nemoguća misija, a pritisak na trenera je još veći zbog poslednjih informacija.\nNaime, kako prenose engleksi mediji, Aleksandre Lakazet će imati odrešene ruke na kraju sezone ukoliko klub ne izbori plasman u elitno takmičenje.\nProšle godine su dve strane sele za sto, kako bi se pregovaralo o novoj saradnji, ali nikakav pomak nije napravljen.\nNjemu ugovor sa klubom ističe na leto 2022. godine, pa bi na leto mogao i da bude "žrtvovan", kako bi se skupila sredstva za ojačavanje ostalih linija tima.\nSa druge strane Lakazet ima 28 godina, osvojio je tri trofeja u seniorskoj karijeri, pritom nijedan veći, sa Lionom je osvajao Kup Francuske i Trofej šampiona, sa Arsenalom je podigao pehar samo u Komjuniti šildu.\nIzgubio je i status u reprezentaciji, u Severnom Londonu je svakako u senci Obamejanga, pa se čini da je rastanak na leto jedino logično rešenje za sve strane.\nLeta 2017. godine je plaćen tada za klub rekordnih 53 miliona evra (plus 17 na ime bonusa), videćemo koliko će "Tobdžije" moći da zarade od njegove prodaje, bolje rečeno koliko deo uloženog novca će moći da vrate.


Kompanija je objavila da se na ovaj potez odlučila kako bi obavila restrukturiranje, posle nedavne kupovine ogranka finske kompanije za proizvodnju mobilnih telefona "Nokia"\nAmerički tehnološki gigant "Majkrosoft" saopštio je da planira da otpusti i do 18 hiljada radnika u narednih godinu dana.\nKompanija je objavila da se na ovaj potez odlučila kako bi obavila restrukturiranje, posle nedavne kupovine ogranka finske kompanije za proizvodnju mobilnih telefona "Nokia". "Majkrosoft" trenutno ima 127 hiljada zaposlenih, što znači da bi smanjio radnu snagu za 14 procenata.\nNajveći svetski proizvođač softvera posle preuzimanja dela "Nokije" pokušava da se ubaci na vrlo konkurentno tržište mobilnih telefona kojim dominiraju južnokorejski "Samsung", američki "Epl" i "Nokia".\nU saopštenju "Majkrosofta" navodi se da će među opuštenim biti 12.500 fabričkih radnika, i da će ceo proces biti okončan do juna sledeće godine. Pre preuzimanja "Nokije", "Majkrosoft" je imao 99 hiljada zaposlenih, od čega 58 hiljada u SAD, a 41 hiljadu širom sveta.\nPrema procenama zvaničnika firme, restrukturiranje će koštati između milijadru i 100 i milijardu i 600 miliona, od čega će najveći deo biti upotrebljen za isplatu otpremnine otpuštenima.


AKCIJE TELEKOMA NA BEOGRADSKOJ BERZI U SEPTEMBRU\nGrađani će besplatnim akcijama Telekoma Srbija moći da raspolažu najranije u septembru, kada će se operater listirati na Beogradskoj berzi, saznaje Blic.\n“Verovatno je ideja da se leto iskoristi kako bi se institucionalni investitori upoznali s kompanijom. Tada će menadžment Telekoma verovatno održati seriju sastanaka, što bi kasnije trebalo da poveća interesovanje za akcije”, ocena je Vladana Rankova iz Vajs brokera.\n“Moguće je da se kompanija boji da bi mnogi iz neznanja ili nestrpljenja prodavali akcije po nižoj ceni od realne. Građani i bivši zaposleni će dobiti preko 20 odsto akcija, a to nije malo. Na osnovu te prodaje investitori bi imali informaciju koliko vredi akcija, a to ne bi bilo realno. U tom slučaju bi pregovaračka pozicija Vlade bila mnogo gora”, iznosi Savić svoja razmišljanja.\n“Prvo, niko ne garantuje da će kasnije tržišni uslovi za kompaniju biti bolji jer možda budu i gori. Drugo, izlaskom na berzu Telekom ne namerava da prikupi kapital jer bi u tom slučaju tajming bio više nego značajan. Ovako, najvažnije je da se akcionarima omogući da raspolažu svojim akcijama, a potencijalnim investitorima da te akcije kupe”, zaključak je Gujaničića.


Naslovna Košarka ABA Crvena zvezda na korak do titule i Evrolige\nCrvena zvezda na korak do titule i Evrolige\nKošarkaši Crvene zvezde savladali su Budućnost sa 107:69 u drugoj utamici finala plej-ofa ABA lige cime su poveli sa 2:0 u pobedama.\nNekoliko desetina minuta pred početak meča, tim Milana Tomića dobio je specijalnu podršku, jer su u halu ” Akeksandar Nikolic” ušli fudbaleri sa “Marakane” kako bi bili pokazali privrzenost divovima iz svoje crveno-bele porodice.\nUtakmica je pocela vodjstvom Zvezde sa 7: 0, ali su Podgoricani brzo preokrenuli situaciju . Prva cetvrtina donela je prednost za crveno-bele , a poluvreme i razliku koja je donela sigurnost Tomicevim pulenima i rezultat 54:38. Trener Buducnosti Jasmin Repesa nije mogao da obuzda nervozu i pokusavao je da taktizira sa svojim momcima, medjutim prednost za Beogradjane bila je sve veca. Kad je svirao kraj na semaforu je pisao rezultat 107: 69.\nNajefikasniji u pobedničkoj ekipi bio je Perperoglu sa 17 poena, a Rivers je ubacio jedan kos manje. Na drugoj strani istakao se Gordić sa 11 poena.\nU sredu Crvena Zvezda ce gostivati u Podgorici gde ce Buducnost pokusati da pokaze dominaciju na domacem terenu.\nPrethodni tekstZdjelar: Voleo bih da nam u sredu budu pune tribine\nSledeći tekstFilip Čović, Perikle i kako na strašnom mestu biti postojan\nwebsite hosting companies 14/08/20 6:22 At 14/08/20 6:22\nbest web hosting sites 10/08/20 7:54 At 10/08/20 7:54


Ben: "Sve ide po planu, titula podsticaj za ono što sledi" - Sportske.net\nBen: "Sve ide po planu, titula podsticaj za ono što sledi"\nFudbaler Crvene zvezde El Fardu Ben rekao je da za sada sve ide po planu i će šampionska titula predstavljati podsticaj za ono što sledi na leto.\nTerzićev spisak pojačanja - Poznato sedam imena, čekaju se stranci!Zvezda nastavlja pohod na titulu, karte za Čuku na dan utakmiceMilojeviću novi ugovor PO SVAKU CENU!Raste euforija - Zvezda slavi titulu u Kruševcu?Zvezda - Pešić ne juri rekorde, nešto drugo mu je mnogo važnije\nLider domaćeg šampionata zabeležio je još jednu pobedu u plej-ofu i stigao na dva koraka od titule zbog koje je i El Fardu Ben zimus došao u klub iz Ljutice Bogdana.\n"Došao sam u Zvezdu da igram, da postižem golove i da osvojim šampionsku titulu. Za sada sve ide po planu, trudim se da budem na najvišem mogućem nivou. Srećan sam ovde, osvajanje titule bila bi kruna na ovu sezonu i veliki podsticaj za ono što nas očekuje od juna", kazao je napadač crveno-belih.\nNakon pobeda nad Partizanom i Radničkim na redu je prvenstveni susret sa Čukaričkim.\n"Svi smo ovde sa istim ciljem, da postanemo šampioni. Naravno da nam je svima titula u mislima, ali nikako nam to ne odvlači fokus sa utakmica. Zato sada razmišljamo samo o prvom narednom protivniku, trenutno nam je najvažnije da pobedimo Čukarički", dodao je Ben.\nReprezentativac Komora zabeležio je gol i asistenciju u duelu na "Čairu".\n"Bliži se kraj sezone i znamo koliko je važno da maksimalno ozbiljno pristupamo svakoj utakmici i da što pre i matematički obezbedimo titulu. Zato smo izuzetno zadovoljni što smo trijumfovali i u Nišu, iako smatram da sam lično mogao i bolje da odigram, imao sam mnogo šansi, ali ne mogu da budem nezadovoljan pošto sam postigao gol i zabeležio asistenciju", kaže prvotimac Crvene zvezde.\nOno što može da raduje navijače jeste činjenica da El Fardu Ben sve bolje funkcioniše u tandemu sa Aleksandrom Pešićem.\n"Sada već imamo malo duži staž igranja zajedno, naučili smo kako ko funkcioniše na terenu i odlično se razumemo. Takođe pomažemo jedan drugom, podržavamo se međusobno i to je veoma važno. Svi se zajedno trudimo da igramo sve bolje i bolje. Siguran sam da timski rad dovodi do rezultata", poručio je Ben.\nNarednu prvenstvenu utakmicu crveno-beli će odigrati u sredu od 18 časova protiv ekipe Čukaričkog.


Međugradski železnički saobraćaj kreće od ponedeljka\nponedeljak, 04 maj 2020 17:58\nMeđugradski železnički saobraćaj kreće od ponedeljka, prvi polasci iz Subotice za Novi Sad i Sombor.\nKako bi se postigla maksimalna zaštita putnika, u skladu sa merama komapanija "Srbija voz" preduzeće neophodne aktivnosti koje se u najvećoj meri tiču bezbednosti putnika, u skladu sa aktuelnom situacijom.\n- U cilju sprečavanja širenja zarazne bolesti COVID-19, putnici su dužni da prilikom putovanja obavezno koriste zaštitna sredstva maske i rukavice, drže bezbednu distancu i prate uputstva konduktera, kao i obeležja u vozu - kažu u Železnicama Srbije - Pre uvođenja vozova u saobraćaj preduzete su sve mere zaštite, kako putnika tako i vozopratnog osoblja. To je podrazumevalo dodatna čišćenja vozova, odnosno dezinfekciju podova, staklenih i metalnih površina, kao i svih ostalih površina sa kojima putnici dolaze u kontakt prilikom putovanja.\nVozovi na relaciji Novi Sad-Subotica-Novi Sad polaze iz Novog Sada u 7:10, 9:55 časova, a iz Subotice u 7:20, 10:05 časova. Na relaciji Novi Sad-Sombor-Subotica voz iz Novog Sada za Sombor kreće u 7:15 časova i do Subotice u 10:10 časova. Voz iz Subotice za Sombor polazi u 7:30 i u 14:40 časova, i iz Sombora za Suboticu u 9:55 časova, a iz Sombora za Novi Sad u 7:16 i u 10:20 časova.\nKako saznajemo posle svake vožnje će se vršiti temeljna dezinfekcija, odrediće se posebna vrata za ulaz i za izlaz putnika, a kondukteri će biti u obavezi da vode računa o smeštaju putnika. Nakon ukidanja vanrednog stanja, odnosno policijskog časa, postepeno će se vraćati važeći red vožnje, a to je realno da se desi posle 11. maja.


Uprkos kritikama danas počinje primena Zakona o zaštiti podataka o ličnosti\n17:32 Central European Time: Beograd, Berlin, Pariz\n11:32 Eastern Time: Njujork, Boston, Majami\n08:32 Pacific Time: San Francisko, Los Anđeles, Sijetl\n23:32 China Standard Time: Peking, Šangaj, Singapur\nNova pravila predstavljaju viši standard zaštite podataka o ličnosti u odnosu na prethodni zakon, donet pre više od decenije. Ipak, mesecima unazad mnogi su upozoravali na njegove manjkavosti.\nZakon o zaštiti podataka o ličnosti, koji od danas stupa na snagu, treba da prilagodi domaći pravni okvir savremenim tehnološkim izazovima po pitanju privatnosti građana, ali i da uskladi domaće standarde sa Opštom uredbom EU o zaštiti podataka o ličnosti (GDPR). Ovaj okvir u vidu ima savremene tehnologije, upravo zasnovane na podacima o ličnosti kao jednom od najvrednijih resursa digitalne ekonomije.\nNova pravila predstavljaju viši standard zaštite podataka o ličnosti u odnosu na prethodni zakon, donet pre više od decenije. Neka od tih pravila navode se u saopštenju SHARE Fondacije:\nZajemčena prava građana su detaljnije opisana i proširena, te su pored uobičajenih prava na uvid, kopiju i ispravku proširena prava na informisanje i brisanje, a uvedena su i nova prava, kao što je pravo na prenosivost podataka, koje daje mogućnost građanima da prenose svoje podatke sa jedne društvene mreže na drugu. Još jedna važna novina je obaveza obaveštavanja lica na koja se podaci odnose i Poverenika ukoliko dođe do povrede podataka o ličnosti, npr. curenja podataka.\nNovi zakon propisuje i strože kazne za kršenje odredbi u odnosu na prethodni, pa je tako najviša propisana kazna do dva miliona dinara, što je ipak znatno niže nego kazne koje su propisane GDPR-om, a koje mogu iznositi i do 20 miliona evra ili četiri odsto godišnjeg prihoda kompanije.\nMeđutim, Zakon stupa na snagu iako su tekst zakona više puta kritikovali bivši Poverenik za informacije od javnog značaja i zaštitu podataka o ličnosti Rodoljub Šabić, organizacije civilnog društva i Evropska komisija, a onda se i u javnosti polemisalo oko odlaganja primene. Odnosno, u prethodnom periodu su mnogi ukazivali na brojne nedostatke ovog zakona, koji se pre svega odnose na neusklađenost sa domaćim pravnim okvirom, što može voditi pravnoj nesigurnosti u određenim slučajevima.\nU danima za nama mnogi su govorili o tome da se očekuje dosta problema u primeni novog zakona, budući da su brojne krivične prijave koje je Poverenik podneo za neovlašćeno prikupljanje ličnih podataka i dalje bez epiloga.\nZakon predviđa brojne nove obaveze za sve koji obrađuju podatke o ličnosti građana, bilo da su iz privatnog ili javnog sektora. Svi oni će imati više odgovornosti s obzirom na to da je usklađivanje sa novim pravilima dugotrajan i konstantan proces, koji ne sme da se svede na „štikliranje stavki”, već treba da ima potporu u praktičnoj primeni i kao takav služi zaštiti ljudskih prava na privatnost i zaštitu podataka o ličnosti.\nPoverenik za informacije od javnog značaja i zaštitu podataka o ličnosti Milan Marinović je nedavno od predsednice Skupštine Srbije zatražio jednogodišnje odlaganje primene tog zakona jer brojni organi vlasti i kompanije nemaju dovoljno kapaciteta da odgovore obavezama koje nameće zakon. Međutim, po svemu sudeći, ovaj predlog nije ni došao na dnevni red jer u međuvremenu ova institucija nije ni zasedala.\nMarinović u izjavi za Insajder podseća da su pooštreni kriterijumi za zaštitu podataka o ličnosti, zbog čega su potrebna i znatna ulaganja u softvere, odnosno informacione tehnologije, a da su za to potrebna i veća novčana sredstva. S druge strane, bivši poverenik Rodoljub Šabić koji je takođe podržavao odlaganje primene ovog zakona, nedavno je napomenuo i da:\nStoje svi razlozi za odlaganje primene koje je naveo Marinović u pismu predsednici Skupštine. Ali ono što nije dobro je to što se u pismu govori o logisitčkim i kadrovskim problemima (nepripremljenost organa rada vlasti za primenu zakona, potreba edukacije, drugačije organizacije itd), a ne pominje se nešto mnogo važnije.\nSlužba Poverenika i nevladine organizacije mesecima upozoravaju na to da je usvojeni Zakon nejasan i da će doći od brojnih problema u primeni s obzirom na to da Zakon nije prilagođen pravnom sistemu Srbije, već je radna grupa samo prevela evropsku uredbu koja uređuje oblast zaštite podataka o ličnosti. I pored svih ovih primedbi, po svemu sudeći, od danas će ipak početi primena Zakona o zaštiti podataka o ličnosti.\nsreda, 21. Avgust, 2019.


Dolar na šestonedeljnom minimumu, bitkoin na 48.000 $ - IndeksOnline.rs\nNaslovna Ekonomija Dolar na šestonedeljnom minimumu, bitkoin na 48.000 $\nDolar na šestonedeljnom minimumu, bitkoin na 48.000 $\nLONDON – Dolar je danas nakratko pao na najniži nivo od 13. januara, jer se fokus investitora preusmerio na procene kako bi šef američkih Federalnih rezervi (FED) DŽerom Pauel mogao da odreaguje na očekivani ponovni rast inflacije.\nNedavni rast inflacionih očekivanja u SAD, zbog opklada investitora na post-pandemijski ekonomski oporavak i takozvanu „reflacionu“ trgovinu, podigao je prinose na američke državne obveznice i kratkotrajno ojačao dolar do početka ovog meseca, prenosi Rojters.\nAnalitičari, međutim, očekuju da će Pauel u današnjem obraćanju u Kongresu ponovo pružiti uveravanja da će FED tolerisati već inflaciju i da neće žuriti sa podizanjem kamata, što bi, kažu, moglo da umiri tržište obveznica i u konačnom ishodu da izvrši pritisak na dolar.\nDolarski indeks, koji meri vrednost američke prema korpi rivalskih valuta, zaključen je u ponedeljak na nepromenjenom nivou od 90,046 poena, nakon što je ranije tokom trgovanja pao na 89,941 bod, na najniži nivo od 13. januara.\nPodaci o pozicijama koje zauzimaju investitori pokazuju da se veliki deo njih kladi da će američki dolar, koji slabi još od prošlog marta, nastaviti da pada tokom globalnog oporavka od pandemije kovid-19.\nEvro je ojačao za 0,1 procen at na 1,2168 dolara. Prinosi na državne obveznice u evrozoni, koji su takođe rasli, skliznuli su naniže u ponedeljak nakon što je predsednica Evropske centralne banke Kristin Lagard poručila da banka “pomno nadzire” rastuće troškove zaduživanja.\nBritanska funta je skočila na novi skoro trogodišnji maksimum od 1,4098 dolara, ojačavši na dnevnom nivou za 0,3 procenta, jer investitori računaju da će brzina vakcinacije protiv kovida omogućiti ponovno otvaranje britanske ekonomije tokom narednih nekoliko meseci.\nJapanski jen, koji među vodećim svetskim valutama beleži najlošije performanse u 2021. godini zbog rastućih prinosa na dužničke hartije američkog Ministarstva finansija koji mogu da “izvuku” investicije iz Japana, trgovan je u blagom padu, na nivou od 105,13 jena za dolar.\nBitkoin, najveća kriptovaluta na svetu, pao je za 11 posto na 48.481 dolara nakon što se tokom noći stropoštao na 47.400 dolara, prenosi britanksa agencija.


Baby Bronco će verovatno poneti naziv Ford Puma - Auto Republika\nПочетна Vesti Baby Bronco će verovatno poneti naziv Ford Puma\nPre nekoliko dana su u javnost dospele fotografije novog krosovera marke Ford, koji je u nedostatku informacija u pogledu naziva modela, široko prihvaćen kao Baby Bronco.\nFord Motor Company, odnosno centrala kompanije smeštena u Mičigenu, je na dan 26. oktobar podnela zahtev za zaštitu intelektualne svojine, odnosno naziva Puma. U aplikaciji si posebno navode odrednice “pogon na svim točkovima kao i sport utility vehicles – SUV”.\nKompanija je u prošlosti već koristila naziv Puma. Bio je namenjen malom kupeu utemeljenom na gradskom mališanu Fiesti, a koji se proizvodio u Nemačkoj u periodu između 1997. i 2002. godine. Pošto nam je svima poznata odluka rukovodstva američkog proizvođača koja se odnosi na napuštanje ponude putničkih automobila, posebno u Severnoj Americi, potpuno neverovatno bi bilo da Puma bude naziv nekog sportskog modela.\nPojedini američki mediji su spekulisali da će Baby Bronco biti imenovan oznakom Maverick, pošto je kompanija podnela zahtev za zaštitu i tog naziva.\nOstaje nam da sačekamo dalji razvoj događaja koji će nam sasvim izvesno doneti razrešenje ove enigma.\ntagovi: Baby Bronco ford Ford Puma zahtev za zaštitu imena\nprethodni Predstavljen Lamborghini SC18\nsledeći BMW obelodanio detalje u vezi sa novim 330e iPerformance modelom


U Bosnu i Hercegovinu do sada je stiglo 131.800 doza vakcina protiv koronavirusa.\nPodsjetimo, od spomenutog broja do sada obezbijeđenih vakcina, putem COVAX mehanizma BiH je nabavila 49.800 (23.400 Pfizera i 26.400 AstraZenece), a Republika Turske je donirala 30.000 doza Sinovaca. Iz Srbije je stiglo 10.000 doza AstraZenece. RS je direktno nabavila 42.000 doza iz Rusije.\nFederaciji BiH je pripalo 60.290. Kada je u pitanju FBiH, od 30.000 doza Sinovaca pripalo joj je 17.980, dok je u okviru COVAX mehanizma dobila 15.210 doza Pfizera i 17.100 AstraZenece. Također, donacija Srbije od 10.000 doza AstraZenece i jeste bila namijenjena samo za FBiH.\nStručna saradnica za odnose sa javnošću u Zavodu za javno zdravstvo (ZZJZ) FBiH Maja Kojović potvrdila je za Vijesti.ba da se sve vakcine koje dođu u FBiH i prođu kontrolu Agencije za lijekove i medicinska sredstva BiH, prema svim kantonima raspoređuju po unaprijed utvrđenom algoritmu.\nTim algoritmom najveća količina vakcina sljeduje Kanton Sarajevo (21%), a zatim Tuzlanski (20%) i Zeničko-dobojski 15%. Hercegovačko-neretvanski dobija 11%, Unsko-sanski i Srednjobosanski po 10%, Livanjski 5%, Zapadnohercegovački 4%, Posavski 2%, te Bosansko-podrinjski 1%.\n- Svih 10.000 doza cjepiva AstraZeneca, koje smo dobili kao donaciju Republike Srbije, iskorišteno je za cijepljenje prve prioritetne skupine, a to su zdravstveni radnici i osobe zaposlene u zdravstvenim ustanovama - pojasnila nam je Kojović.\nKako je navela, nakon što su cijepili sve zdravstvene radnike koji su se prijavili za cijepljenje, neki kantoni prešli su na sljedeću prioritetnu skupinu.\nKojović kaže da je polovina od 15.210 doza Pfizera odmah podijeljeno kantonima, dok je druga polovina ostavljena za revakcinaciju, jer se u tom periodu nije znalo kada bi mogla stići naredna tura te vakcine, s obzirom na to da se revakcinacija treba obaviti za tri sedmice.\nDodaje i kako se od Srbije očekuje novih 10.000 doza AstraZenece, kojom bi oni koji su se već vakcinisali bili revakcinisani. A to bi, pojašnjava, trebalo uraditi tri mjeseca nakon prve vakcinacije.\nRS ukupno raspolaže sa 68.640 doza vakcina, a od tog broja je samostalno nabavila 42.000 doza ruskog Sputnika V, zatim joj je od COVAX mehanizma dodijeljeno 7.020 doza Pfizera i 8.600 Astrazenece, te 11.020 doza Sinovaca.\nBrčko distrikt do sada je obezbijedio 2.800 doza vakcina, od čega je 1.100 Pfizerovih, 1.000 Sinovaca i 700 AstraZenece.\nOd izvora iz državne vlasti jučer smo saznali i da se očelkuje da u naredne tri sedmice u BiH stigne više od 200.000 doza vakcina, što bi uz one koje smo već do sada nabavili, činilo više od 330.000 doza.\nKako nam je rečeno, vakcine čija se nabavka očekuje uskoro stići će putem COVAX-a, ali i mehanizma Evropske unije. Također, iz Kine dolazi 50.000 doza, a identična količina očekuje se i kao donacija od Vlade Malezije.\npogledano 42 puta\nU BiH do kraja aprila stiže 200.000 doza vakcina


Radio TV Stara Pazova - Ministar Zoran Đorđević u radnoj poseti opštini Stara Pazova\nMinistar Zoran Đorđević u radnoj poseti opštini Stara Pazova\nMinistar u Vladi Republike Srbije zadužen za rad, zapošljavanje, boračka i socijalna pitanja Zoran Đorđević posetio je danas opštinu Stara Pazova gde ga je ugostio predsednik Đorđe Radinović sa saradnicima i direktorka staropazovačkog Centra za socijalni rad Rada Žugić.\nKako bi se upoznao s funkcionisanjem osoba s inavliditetom u opštini Stara Pazova, resorni ministar obišao je članove Društva za afirmaciju inavlida “Feniks” i u direktnom razgovoru saznao šta su njihove potrebe.\nObilasku pomenutog društva prethodio je radni sastanak ministra za predstavnicima opštine, a glavna tema bila je unapređenje kvaliteta života ne samo osoba sa invaliditetom, već i boraca i radnika, kao i uređenje javnih ustanova koja su u nadležnosti resornog ministarstva.\nU staropazovačkom Društvu za afirmaciju invalida izrazili su zadovoljstvo što će baš u godini kada obeležavaju dve i po decenije postojanja zahvaljući sredvima države i opštine biti rešen jedan od većih problema koji se tiče uređenja prostorija u kojima se okupljaju njihovi članovi, a sredstvima opštine biće kupljeno kombi vozilo za osobe s invaliditetom.\nJoš jedna od tema Đorđeviće radne posete ticala se načina funkcionisanja staropazovačkog Centra za socijalni rad i uspostavljanja bolje saradnje sa ovim ministarstvom.\nDa je u pitanju opština solidarnosti svedoči i podatak da je 7 posto ukupnog budžeta lokalne samouprava namenjeno upravo za socijalna davanja, a sledeći resorno ministarvo novac za ove namene i sledeće godine povećan.


Smanjenje zagađenja vazduha i poboljšanje njegovog kvaliteta uz pomoć UNDP Srbija - Agroportal\nIzloženost zagađenju vazduha ima ozbiljne negativne posledice na ljudsko zdravlje, dužinu i kvalitet života. Podaci Agencije za zaštitu životne sredine Srbije pokazuju da nivoi zagađenja vazduha premašuju granične vrednosti u većem broju gradova/opština, uključujući: Valjevo, Užice, Smederevo, Beograd, Pančevo, Kosjerić, Kragujevac, Kraljevo, Bor, Novi Sad, Sremsku Mitrovicu, Suboticu. Deca i mladi su posebno osetljivi na efekte zagađenja vazduha. Zagađenje vazduha ugrožava njihov razvoj i fizičko i mentalno zdravlje. S druge strane, smanjenje zagađenja vazduha donosi merljive koristi.\n2. Tehnička pomoć za razvijanje dobre ideje i pronalaženje finansiranja na finansijskom tržištu ili tržištu kapitala;\nPored toga, UNDP, uz podršku SZO i UNICEF, pružaće smernice i pomoć za dalji razvoj odabranih predloga, po potrebi, i promovisaće rezultate projekta kao primere dobre prakse.\nPrethodni : Biomasa u službi proizvodnje električne i toplotne energije\nSledeći : Prijave poljoprivrednika za subvencije u Kikindi do 15. oktobra


UKRALI 300.000 EVRA: Uhapšeni supružnici u Petrovcu na Mlavi – Poportal\n05/06/2021 Biljana Petrović\nPripadnici Ministarstva unutrašnjih poslova u Petrovcu na Mlavi, intenzivnim radom, rasvetlili su krađu 300.000 evra i uhapsili supružnike R. Ð. (1978) i B. T. (1981) iz ovog mesta, zbog postojanja osnova sumnje da su izvršili krivično delo teška krađa.\nSumnja se da su oni, u aprilu ove godine, iz stana svoje tridesettrogodišnje rođake, nemačke državljanke, u kome su živeli njeni nedavno preminuli roditelji, ukrali novac, saopštila je Policijska uprava u Požarevcu.\nPolicija je pretresom stana osumnjičenih pronašla više od 120.000 evra.\nOsumnjičenima je određeno zadržavanje do 48 sati i oni će, uz krivičnu prijavu, biti privedeni Osnovnom javnom tužilaštvu u Petrovcu na Mlavi.\nOd EU 10.000 do 40.000 evra za 5 autentičnih lokalnih inicijativa\nRaspisano šest konkursa za finansiranje programa udruženja građana u opštini Petrovac na Mlavi


Predstavnici vojske i policije Kosova obišli klizište u Restelici – Radio Gora\nDanas su predstavnici vojske Kosova kao i policije obišli klizište u Restelici koje je nastalo nakon obilnih kiša.\nStijene koje su se obrušile na put intervencijom Opštine su otklonjene, ali i dalje postoji opasnost jer se iznad klizišta nalazi još nekoliko stijena, koje mogu svakog trenutka da se survaju na kuće koje se nalaze ispod klizišta.\nMi smo u neprekidnom kontaktu sa svim nadležnim institucijama kako na lokalnom tako i na centralnom nivou, kazao je Uzair Hamza, šef Kancelarije za zajednice.\n“Jutros smo zvanično u koordinaciji s gradonačelnikom Šabanom Šabanijem uputili zahtjev ministru obrane Kosova Armednu Mehaju, kao i zamjeniku ministra, Adnanu Redžlariju, gdje smo zatražili da iz Ministarstva pošalju stručnu ekipu koja će izvršiti procjenu sigurnosti za mještane koji imaju kuće u tom području. Obavili smo i konsultacije i sa zamjenicom premijera Emilijom Redžepi, i od nje zatražili da nam iz nadležnih ministarstva pošalje stručne ekipe, kako bi se utvrdio stepen sigurnosti po građane Restelice”, kazao je šef Kancelarije za zajednice i povratak, Uzair Hamza.\nNakon posjete Restelici predstavnici vojske Kosova, poručnik Albestrim Redžepi, narednik Berat Babaj i narednik Amrush Morina, održali su sastanak sa gradonačelnikom Opštine Dragaš, Šabanom Šabanijem kao i šefom Kancelarije za zajednice, Uzairom Hamza, a u toku sastanka stigao je i zamjenik ministra odbrane, Adnan Redžeplar.\nNa sastanku je dogovoreno da stručni tim predstavnika vojske Kosova koji je bio na terenu podnese kompletan izvještaj te da će se tokom sutrašnjeg dana izvršiti stručna procjena od strane nadležnih službi u Ministarstvu te da će se doneti konačna odluka. Dogovoreno je da ukoliko postoji opasnost, da se nekoliko najugroženijih kuća privremeno smjeste na drugoj lokaciji, kao i da se ograniči prolaz na rizičnim lokacijama.\nGradonačelnik Opštine Šaban Šabani je kazao da Opština sa svojom mehanizacijom i angažovanjem privatnih kompanija ulaže ogromne napore kako bi se teren sanirao i osigurala sigurnost za stanovnike Restelice.\nZamjenik ministra, Adnan Redžeplar je kazao da je dobro informisan o situaciji na terenu, te da je pozvao sve da institucionalnim puten rešavaju ovaj problem.\n“Ovim problemom se ne smije politizovati, u pitanju su životi mještana, i jadan je onaj koji pokušava da politički profitira na nesreću ovih ljudi. Pozivam sve mještane sela Restelice da ovaj problem rešavaju isključivo preko nadležnih institucija Republike Kosova, bilo da se radi o lokalnim ili centralnim organima. Ja vam obećavam da ću se ispred Ministarstva odbrane maksimalno založiti da rešimo ovaj problem, ali nikako ne smijemo ignorisati lokalne ograne koji su primarni u rešavanju ovog problema”, kazao je zamjenik ministra odbrane Kosova, Adnan Redžeplar.


Istraživanje: 40 odsto investitora odgodilo ulaganja u BiH | Info | Ekonomija\n18. May, 02:57\nIstraživanje: 40 odsto investitora odgodilo ulaganja u BiH 0 Podijeli Podijeli na facebook Podijeli na twitter Podijeli na viber Pošalji na mail\n03.12.2020. / 12:43\nAutor Dušan Volaš 03.12.2020. / 12:43\nPolovina stranih investitora u BiH potvrdila je da će nastaviti s planiranim investicijama, oko 40 odsto će ih odgoditi planirana ulaganja, dvije kompanije će premjestiti poslovne aktivnosti iz BiH, a jedna firma će potpuno zaustaviti investicione aktivnosti.\nPodaci su ovo Agencije za unapređenje stranih investicija BiH (FIPA), koja je realizovala Aftercare online upitnik s postojećim investitorima u BiH.\nEkonomski stručnjaci kažu da ovakvi podaci nisu neočekivani te da je pandemija virusa korona samo jedna u nizu investicionih prepreka u BiH, pišu "Nezavisne novine".\n"U kontaktu s kompanijama prevladava opredjeljenje kako će određeni investicijski planovi biti na neko vrijeme odgođeni ili usporeni kako bi se nadomjestili izvjesni gubici i prevazišao dodatni rizik i neizvjesnost poslovanja", saopštili su u FIPA.\nDodali su da su pandemijom, osim kompanija koje su vezane za uslužni sektor, najviše pogođeni određeni proizvođači i izvoznici.\n"U stanju globalnog zatvaranja granica mnoge kompanije su morale smanjiti ili u potpunosti obustaviti proizvodnju zbog nemogućnosti ili otežane nabavke odnosno uvoza repromaterijala. Iz istih razloga, pogođene su i kompanije čije je poslovanje većinski usmjereno na izvoz", naveli su u FIPA.\nIstakli su da bi, prema procjenama i objavama relevantnih međunarodnih organizacija, direktne strane investicije u narednom periodu 2020/2021. godine mogle imati pad do 40 odsto na globalnom nivou, što će svakako imati negativan uticaj i na priliv direktnih stranih investicija u BiH.\n"Prema zvaničnim podacima Centralne banke BiH, direktna strana ulaganja u BiH su u 2019. godini iznosila 699 miliona KM", stoji u saopštenju FIPA.\nU BiH su prošle godine najviše investirale Rusija - 211 miliona KM i Hrvatska - 117 miliona. Ove zemlje bile su najveći investitori i u 2018.\n"Zemlje koje slijede su registrovale značajnija povećanja kapitala u 2019. godini, to su Velika Britanija sa 85 miliona KM, Austrija koja je investirala 61 milion, Luksemburg sa 28 miliona, Saudijska Arabija je uložila 22 miliona i Slovenija, koja je investirala 20 miliona KM", saopštili su u FIPA.\nAdmir Čavalić, ekonomski analitičar iz Tuzle, je rekao da ono što je pad potrošnje za domaćinstva, to je pad investicija za privredne subjekte, te da BiH ima niz investicionih prepreka.\n"Prije svega, prepreke su u pravnom sistemu, koji nije funkcionalan, nije se reformisao niz godina", rekao je Čavalić i dodao da se upravo ovakav pravni sistem i navodi kao glavni problem, jer on generiše i niz većih problema, kao što su korupcija, ucjena i reketiranja.\n"Nažalost, mi tu zaostajemo za zemljama regiona, prije svega za Srbijom, koja je iskoristila izuzetne potencijale u privlačenju stranih investitora", kazao je Čavalić.\nNaveo je da je dodatni problem što BiH nema riješeno pitanje putne infrastrukture, kojim bi se tada izgradila mreža auto-puteva, zemlja se otvorila i bio bi omogućen lakši dolazak i lakše polovanje za investitore.\n"Sada kada dodate kovid-19 onda imate recept za neuspjeh kada govorimo o stranim investicijama. Zbog toga nije ni neočekivano da imamo pad stranih investicija", zaključio je Čavalić.\nU Savjetu stranih investitora u BiH (VSI) su naveli da se globalna pandemija odrazila svakako i na njihove članove, kao i sve ostale privredne subjekte u BiH. Istakli su da su ipak neke kompanije nastavile s realizacijom svojih projekata, poput "ArcerolMittala", koji je u ovoj godini završio dva vrlo značajna projekta za smanjenje zagađenja vazduha, zatim "G-petrol" (Gazprom), koji je nastavio širiti svoju mrežu benzinskih pumpi širom BiH.\n"Tu je i kompanija 'Eastern Mining', koja nastavlja s projektom istraživanja i započinjanja eksploatacije rudnika cinka, olova i barita u Varešu", rekli su u VSI.


Bela kuća: Deca neće morati da budu vakcinisana za ulazak u SAD - Politički.rs\nMaloletnici mlađi od 18 godina neće morati da imaju potvrdu o antikovid vakcinaciji za ulazak u SAD posle 8. novembra, saopštila je Bela kuća.\nZvaničnik Bele kuće rekao je, na telefonskoj konferenciji za novinare o uslovima ponovnog otvaranja granica za putnike koji dolaze avionom, da se tim izuzećem uzimaju u obzir različiti propisi po zemljama oko vakcinacije dece i raspoloživosti vakcina.\nSAD od 8. novembra za vakcinisane osobe otvaraju granice koje su bile zatvorene od marta 2020. za milione putnika iz celog sveta, sem za neophodna putovanja.\nZdravstvene vlasti ipak dozvoljavaju vrlo ograničene izuzetke za tu obaveznu vakcinaciju, naveo je taj izvor.\nIzuzeti su osim dece, učesnici u kliničkim probama za vakcine protiv kovida-19, osobe koje imaju medicinske kontraindikacije za vakcinaciju, putnici koji moraju da putuju iz hitnih ili humanitarnih razloga i osobe koje dolaze iz razloga koji nisu turistički iz zemalja gde je teško doći do vakcina.\nNevakcinisana deca starija od dve godine treba da se testiraju tri dana pre polaska na put sa vakcinisanom odraslom osobom. To vreme se skraćuje na jedan dan ako putuju sama ili sa nevakcinisanom odraslom osobom.\nUopšte uzev svaki stranac mora da se testira, antigenim ili PCR testom tri dana pre polaska na put ako je vakcinisan, ili na dan pred put ako nije vakcinisan.\nIsti uslovi za testiranje važei za američke državljane i osobe sa stalnim boravkom u SAD.\nSAD su već ranije navele da priznaju sve vakcine koje je priznala Svetska zdravstvena organizacija (Astrazeneka, Džonson i Džonson, Moderna, Fajzer/Bioontek, Sinofarm i Sinovak).\nTagged: DECA, KORONA, SAD, ULAZAK U ZEMLJU, VAKCINACIJA


Raspisan javni poziv, za energetsku efikasnost Opština Bujanovac daje do 80.000 dinara | Bujanovačke\nPočetna EKONOMIJA Raspisan javni poziv, za energetsku efikasnost Opština Bujanovac daje do 80.000 dinara\nRaspisan javni poziv, za energetsku efikasnost Opština Bujanovac daje do 80.000 dinara\nBujanovačke1. sep 2021.EKONOMIJA, NASLOVNA0\nBujanovac, 1. septembar 2021. Opština Bujanovac raspisala je u sredu javni poziv za građane za sufinansiranje zamene stolarije na porodičnim kućama i stanovima u okviru programa poboljšanja energetske efikasnosti.\nPravo da konkurišu imaju stanovnici bujanovačke opštine, a među uslovima je i da je objekat za koji se konkuriše ozakonjen, kao i da je podnosilac prijave izmirio porez na imovinu i druge takse.\n-Maksimalno učešće Opštine Bujanovac i Republike Srbije je 80.000 dinara sa PDV-om po prijavi, odnosno do 50% ukupne vrednosti radova po prijavi sa PDV-om. Sve preko nevedenih maksimalnih iznosa snosi podnosilac prijave – navodi se u pozivu.\nSredstva se neće odobravati za nabavku i ugradnju pojedinačnih prozora i vrata već isključivo za kompletnu etažu, stan ili kuću.\nKonkurs će biti otvoren do 22. septembra, a sve detalje, uslove i potrebnu dokumentaciju možete videti OVDE.\nKako su ranije javile Bujanovačke, ukupna planirana sredstva Opštine Bujanovac i Ministarstva za energetiku za ovu namenu su 2 miliona dinara.\nNa opštinskom konkursu su već izabrane četiri firme koje će građani moći da angažuju za zamenu stolarije.\nTAGjavni poziv za građane zamena stolarije\nPrevious PostVranjanac uhapšen na Paliću sa 53 kg marihuane Next PostPolazak u 1. razred: Roditelji uzbuđeniji od dece\nZa zamenu stolarije se prijavilo 28 Bujanovčana\nZamena stolarije: U Bujanovcu se niko nije prijavio, Opština menja uslove


Opštinsko Veće 100. sednica | Opština Beočin\nBeočin, 9. april 2019.\nOpštinsko Veće 100. sednica\nU utorak 9.4.2019. godine sa početkom u 9,00 časova u maloj sali SO Beočin održana je 100. redovna sednica Opštinskog veća opštine Beočin, kojom je predsedavao predsednik Veća i opštine Beočin, Mitar Milinković. Ovoga puta na dnevnom redu našla su se sledeća pitanja iz okvira nadležnosti OV u okviru 32 tačke: Predlog Rešenja o postavljenju službenika na položaju- načelnika Opštinske uprave opštine Beočin, Gordane Ćirović; Predlog Rešenja o utvrđivanju prestanka rada službenika na položaju – vršioca dužnosti načelnika Opštinske uprave opštine Beočin, Gordane Ćirović; Predlog Rešenja utvrđivanju prava na platu službeniku na položaju-načleniku Opštinske uprave opštine Beočin Gordani Ćirović; Predlog Rešenja o davanju saglasnosti na Finansijski plan Skupštine opštine Beočin za 2019. godinu; Predlog Rešenja o davanju saglasnosti na Finansijski plan Predsednika Opštine Beočin za 2019. godinu; Predlog Rešenja o davanju saglasnosti na Finansijski plan Opštinskog veća opštine Beočin za 2019. godinu; Predlog Rešenja o davanju saglasnosti na Finansijski plan Pravobranilaštva opštine Beočin za 2019. godinu; Predlog Rešenja o davanju saglasnosti na Finansijski plan Opštinske uprave opštine Beočin za 2019. godinu;\nPredlog Rešenja o davanju saglasnosti na Finansijski plan Osnovne škole „Jovan Grčić Milenko“ Beočin za 2019. godinu; Predlog Rešenja o davanju saglasnosti na Finansijski plan Osnovne škole „Jovan Popović“ Susek za 2019. godinu; Predlog Rešenja o davanju saglasnosti na Finansijski plan Crvenog krsta opštine Beočin za 2019. godinu; Predlog Rešenja o davanju saglasnosti na Finansijski plan Doma zdravlja „Dr Dušan Savić Doda“ Beočin za 2019. godinu; Predlog Rešenja o davanju saglasnosti na Finansijski plan Mesne zajednice Rakovac za 2019. godinu; Predlog Rešenja o davanju saglasnosti na Finansijski plan Mesne zajednice Beočin grad za 2019. godinu; Predlog Rešenja o davanju saglasnosti na Finansijski plan Mesne zajednice Beočin za 2019. godinu; Predlog Rešenja o davanju saglasnosti na Finansijski plan Mesne zajednice Brazilija za 2019. godinu; Predlog Rešenja o davanju saglasnosti na Finansijski plan Mesne zajednice Čerević za 2019. godinu; Predlog Rešenja o davanju saglasnosti na Finansijski plan Mesne zajednice Banoštor za 2019. godinu; Predlog Rešenja o davanju saglasnosti na Finansijski plan Mesne zajednice Sviloš za 2019. godinu; Predlog Rešenja o davanju saglasnosti na Finansijski plan Mesne zajednice Grabovo za 2019. godinu; Predlog Rešenja o davanju saglasnosti na Finansijski plan Mesne zajednice Susek za 2019. godinu; Predlog Rešenja o davanju saglasnosti na Finansijski plan Mesne zajednice Lug za 2019. godinu;\nPredlog Rešenja o davanju saglasnosti na Finansijski plan Predškolske ustanove „Ljuba Stanković“ Beočin za 2019. godinu; Predlog Pravilnika o postupku i kriterijumima za dodelu sredstava iz budžeta opštine Beočin udruženjima, za realizaciju programa od javnog interesa za opštinu Beočin; Predlog Pravilnika o načinu i postupku ostvarivanja prava na dodelu sredstava iz budžeta opštine Beočin za programe i projekte iz oblasti kulture, obrazovanja i umetnosti koji su od značaja za opštinu Beočin; Predlog Pravilnika o kriterijumima, načinu i postupku dodele sredstava iz budžeta opštine Beočin crkvama i verskim zajednicama sa teritorije opštine Beočin; Razmatranje Nacrta Operativnog plana odbrane od poplava na teritoriji opštine Beočin za vode II reda za 2019. godinu; Razmatranje Izveštaja o radu Saveta za zdravlje opštine Beočin za 2018. godinu; Predlog Rešenja o razrešenju i imenovanju sekretara Saveta za koordinaciju poslova bezbednosti saobraćaja na putevima na teritoriji opštine Beočin; Razmatranje zahteva Mesne zajednice Beočin br. 01-40-153/2/19 od 03.04.2019. godine za odobrenje sredstava za nasipanje kraka puta u ulici Ljube Stanković; Razmatranje žalbe Teniskog kluba „Brejk“ na Rešenje Opštinskog veća opštine Beočin br. 01-400-68/19 od 21.03.2019. godine i Pitanja, predlozi i zahtevi.


Dačić: Ovih dana biće poznato kada evroparlamentarci dolaze u Srbiju - Politika - Dnevni list Danas\nPočetna » Politika » Dačić: Ovih dana biće poznato kada evroparlamentarci dolaze u Srbiju\nDačić: Ovih dana biće poznato kada evroparlamentarci dolaze u Srbiju\nPredsednik Skupštine Srbije Ivica Dačić rekao je da će sutra ili prekosutra biti poznato kada će delegacija Evropskog parlamenta doći u Srbiju, radi međustranačkog dijaloga vlasti i opozicije uz njihovo posredovanje.\nDačić je jutros za televizju Hepi rekao da je nedavno u Briselu o tom dijalogu razgovarao direktno s Vladimirom Bilčikom, a da su se onlajn uključili Tanja Fajon, Eduard Kukan i Knut Flakenštajn.\n„Oni 1. jula treba da dobiju odluku da li (zbog pandemije korona virusa) mogu da putuju i ako je dobiju onda će doći u Srbiju tako da ćemo 1. ili 2. jula znati više detalja o njhov dolasku“, rekao je Dačić.\nOn je kazao i da je na sastanku izrazio „punu podršku i dobru političku volju“ njihovom dolasku u Srbiju.\n„U tom dijalogu će učestvovati stranke koji to žele“, rekao je Dačić.\nOn je rekao da je evropske parlamentrace informisao i o međustračkom dijalogu koji se vodi sa stranakama koji ne žele njihovo učešće.\ndačić je ocenio da taj dijalog ide veoma korektno i da bi sutra trebalo da bude završen razgovor o četiri teme.


MINISTAR POPOVIĆ: OSNOVATI ŠTO VIŠE LOKALNIH STARTAP KOMPANIJA\nMinistar bez portfelja zadužen za inovacije i tehnološki razvoj u Vladi Republike Srbije Nenad Popović je razgovarao sa rukovodiocima osam regionalnih inovacionih startap centara iz čitave Srbije o izazovima sa kojima se suočavaju u razvoju lokalnih inovacionih ekosistema.\nTokom sastanka je bilo reči i o planovima za dalji inovacioni razvoj sredina u kojima su pomenuti startap centri osnovani, navodi se u saopštenju Vlade Republike Srbije.\nPopović je naveo da startap centri imaju glavni zadatak da pruže podršku u osnivanju što većeg broja lokalnih startap kompanija, čija će rešenja danas pomoći u podizanju konkurentnosti lokalne privrede, a sutra možda naći primenu na globalnom tržištu, menjajući i olakšavajući živote miliona ljudi u svetu.\nMinistar je ukazao na to da je Srbiji potreban veći broj startap kompanija, i naveo podatak da na teritoriji Beograda i Novog Sada posluje između 200 i 400 startap kompanija, dok se, na primer, u Tel Avivu, koji ima približan broj stanovnika, godišnje osniva 1.300 startap kompanija.\nOn je u razgovoru sa predstavnicima inovacionih startap centara najavio da će Vlada Republike Srbije i sledeće godine nastaviti da realizuje program podrške inovacionim startap centrima u regionima.\nPrema njegovim rečima, Srbija ulaže 60 mil EUR u izgradnju kapitalne inovacione infrastrukture, što će omogućiti da u najvažnijim univerzitetskim centrima, kao što su Beograd, Novi Sad i Niš, mladi ljudi imaju najbolje uslove za inovacioni razvoj.\nPopović je poručio da država želi da omogući i mladima u regionima da imaju najbolje uslove za razvoj svojih inovacionih i preduzetničkih potencijala.\n„ Kroz osnivanje regionalnih startap centara, mladi ne samo da su dobili priliku da rade na najsavremenijoj tehnološkoj opremi koja postoji u tim centrima, nego, što je još važnije, imaju stručnu, odnosno mentorsku podršku kako da svoje ideje razviju u proizvode i usluge koje će naći primenu na tržištu”, objasnio je ministar.\nOn je naglasio da je, zahvaljujući snažnom partnerstvu sa Kinom u oblasti inovacija i tehnološkog razvoja, obezbeđeno da predstavnici srpskih regionalnih inovacionih startap centara budu upućeni na studijsko putovanje u tu zemlju.\nMinistar je objasnio da je cilj da predstavnici naše zemlje sa kolegama iz čitavog sveta, uz mentorstvo kineskih stručnjaka, podižu svoje stručne kapacitete i stiču nova iskustva iz oblasti upravljanja startap centrima i poslovnim inkubatorima.\nPopović je istakao da je do sada njegov kabinet već uputio desetoro predstavnika srpskih inovacionih startap centara na obuke u Kinu, a da će do kraja godine uputiti još petoro.\nIzvor: E-kapija i Koordinaciono telo


Podneta inicijativa za nadzor nad radom Opšte bolnice u Požarevcu - Dijalog.net\nNaslovna Civilno društvo Podneta inicijativa za nadzor nad radom Opšte bolnice u Požarevcu\nBeograd, 15. januar 2020. – Beogradski centar za ljudska prava podneo je inicijativu za vršenje inspekcijskog nadzora nad radom Opšte bolnice u Požarevcu koja je odbila da dozvoli pristup i preda telo mrtvorođenog deteta njegovim roditeljima.\nBG Centar je inicijativu za nadzor nad radom požarevačke bolnice kao i za razmatranjem pokretanja prekršajnog postupka podneo zajedno sa Komitetom pravnika za ljudska prava YUCOM i Inicijativom za ekonomska i socijalna prava – A11.\n“U poslednjim danima 2019. godine mediji su izvestili da je Opšta bolnica u Požarevcu odbila da dozvoli pristup i preda telo mrtvorođenog deteta njegovim roditeljima, dok video-snimci objavljeni na internetu pokazuju da je direktor bolnice roditeljima rekao da se mrtvorođeno dete tretira kao fetus i da će se sa telom postupiti u skladu sa Pravilnikom o postupanju sa medicinskim otpadom”, ukazuju ove organizacije.\nObrazloženje rukovodioca bolnice da se mrtvorođeno dete ne može predati roditeljima radi sahranjivanja neprofesionalno je i problematično na mnogo nivoa, sa stanovišta domaćih propisa, a posebno imajući u vidu atmosferu straha i zabrinutosti roditelja zbog slučaja nestalih beba u Srbiji, dodaje se u saopštenju.\nTri organizacije napominju da Zakon o zdravstvenoj zaštiti predviđa dužnost zdravstvenih ustanova da obezbede punoletnom članu porodice neposredan pristup telu umrlog lica radi provere identiteta (član 205), a da je Zakonom o matičnim knjigama (član 48) određeno da se, ako je dete mrtvo rođeno, rođenje mora prijaviti u roku od 24 časa.\nPodsećaju i da je država Srbija oglašena odgovornom na međunarodnom nivou zbog nerazjašnjene sudbine velikog broja beba nestalih u porodilištima u prethodnim decenijama i da joj je naloženo uspostavljanje delotvornog mehanizma čiji bi glavni cilj bio saznavanje sudbine nestale dece.\nOznakeBeogradski centar za ljudska pravaInicijativa A11ljudska pravaYUCOM\nPrethodno Tomanić: Nije problem u metodologiji proširenja EU nego u političkoj volji\nSledeće KRIK: Filip Korać – Državni neprijatelj bez poternice\nTop Tags mladi konkurs istraživanje Evropska unija lokalna samouprava Društvo Srbija i Evropska unija Evropska komisija evropske integracije mediji OCD Vlada Republike Srbije Civilno društvo vladavina prava Pravosuđe


Danas je počela prodaja stanova Beograda na vodi, međutim niko tačno ne zna po kojoj ceni se oni prodaju.\nGradonačelnik Siniša Mali najavio je da će u ponedeljak početi prodaja stanova, koji će se izgraditi u okviru projekta Beograd na vodi. Međutim, prema priznanju nadležnih, cene još nisu formirane! Nezvanično, vrednost kvadrata biće poznata tek u kasnijoj fazi, kada se utvrdi kakvo je interesovanje i za koju vrstu stanova se kupci najviše interesuju, piše Novosti.\nU soliterima koji će se graditi uz desnu obalu Save, stanovi će biti od jednosobnog do petosobnog. Vlasnici nekretnine imaće pristup svim objektima u sastavu kula – bazenima, teretani, parkovima. U prodajnom paketu biće i održavanje stana i profesionalno obezbeđenje.\nAgenti u agencijama za nekretnine neprecizno licitiraju kolike će biti cene stanova. Ipak, priznaju da „ne mogu ni približno da kažu cifru“.\nU delu Savskog venca, koji se graniči sa budućim Beogradom na vodi, kvadrat stana kreće se od 1.300 do 1.700 evra. Zavisno od toga da li je reč o novogradnji i u kakvom je stan stanju.\n– Verujem, kada bude počela izgradnja, po automatizmu, cene kvadrata u Savskoj, Karađorđevoj, Sarajevskoj, Gavrila Principa će porasti. Što se tiče samog Beograda na vodi, sigurno neće biti manje od 3.000 evra po kvadratu – kaže jedan od agenata prodaje nekretnina.\n#beograd na vodi #beograd na vodi kvadrat #beograd na vodi stanovi #cena kvadrata #cena stanova


Borislav Radovanovic Blog: INFORMER: Bakir Izetbegović spreman za RAT!\nDanašnji Informer, ponovo u top-tekstu, prenosi moju ocjenu koliko su "Zelene beretke" opasne po Republiku Srpsku i mir na Balnanu.\nLider SDA i bošnjački član predsedništva BiH Bakir Izetbegović uveliko se sprema za rat sa Srbima u Republici Srpskoj. Ovo se vidi iz poverljive obaveštajne dokumentacije u koju je Informer imao uvid, a u kojoj se detaljno opisuju Izetbegovićevi ratni planovi.\nKako se navodi, šef SDA sa svojim saradnicima uveliko razrađuje strategiju za "finalni obračun sa Srbima" i već više od šest meseci tajno naoružava specijalne jedinice policije Muslimansko-hrvatske federacije.\nKoliko je stvar ozbiljna, najrečitije govori činjenica da se Izetbegović prošle nedelje u Sarajevu otvoreno pohvalio zapadnim diplomatama brojem naoružanih specijalaca.\n- Iako neki veruju da Vučić ne bi smeo da se meša i da zbog RS i Bosne rizikuje stabilnost i mir u Srbiji, obaveštajne procene kažu da Srbija sigurno ne bi ostala po strani i mirno gledala novu agresiju na Srbe. Strah od Srbije je trenutno garancija statusa kvo u BiH, međutim, pitanje je koliko će to trajati - kaže diplomata.\nPrema njegovim rečima, ideja bošnjačkih ekstremista je da bezbednosnu situaciju u BiH radikalizuju u vreme spornog referenduma o Danu RS, koji je zakazan za 25. septembar, da izazovu incidente i sukobe koje bi iskoristili za "intervenciju" i pokušaj preuzimanja vlasti u Banjaluci.